הוועדה המיוחדת ליישום הנגשת המידע הממשלתי ועקרונות שקיפותו לציבור, כנסת 20, פרוטוקול מספר 118, 2018-01-17 09:40

סתיו שפיר: אני פותחת את ישיבת ועדת השקיפות והיום אנחנו נמצאים פה עם מנכ"ל משרד המדע, מר פרץ וזאן ויחד איתו נציגי המשרד.

סתיו שפיר: (הצגת נוכחים) יצטרפו אלינו בהמשך גם נציגים מארגוני החברה האזרחית.

סתיו שפיר: יש איתנו כמובן את היחידה לחופש המידע במשרד המשפטים שאיתם אנחנו גם כתבנו את המדד הזה.

סתיו שפיר: במסגרת המדד מגיעים לכאן כל מנכ"לי משרדי הממשלה כדי להציג לוועדה כיצד המשרד עומד בשורה של קריטריונים בתחום השקיפות והדיווח לציבור.

סתיו שפיר: הקריטריונים הם קבועים.

סתיו שפיר: כל משרדי הממשלה קיבלו והיו צריכים לעמוד באותן הדרישות בדיוק.

סתיו שפיר: שלחתם לנו גם את המצגת שלכם ואנחנו נעבור עליה מייד.

סתיו שפיר: הדיון יתחלק כך: בתחילה נשמח שתציגו לנו מה הם הדברים הבולטים מבחינת

סתיו שפיר: כם בתחום השקיפות.

סתיו שפיר: משרד המדע והטכנולוגיה הוא משרד שצריך כמובן מטבעו להבין הכי טוב איך אוספים מידע לציבור ואיך מייצרים את הכלים הטכנולוגיים היעילים ביותר כדי לחשוף את המידע הזה בצורה טובה, לשתף את הציבור בהחלטות וכו'.

סתיו שפיר: אחרי שנעבור על המצגת שלכם גם יהיו לנו עוד שאלות שהגיעו אלינו מראש מהציבור.

סתיו שפיר: תודה.

סתיו שפיר: כמה זמן אתה בתפקיד?

<פרץ וזאן: שנתיים.

<פרץ וזאן: (הצגת מצגת) קודם כול תודה רבה.

<פרץ וזאן: גבירתי, יושבת ראש הוועדה, אנחנו נציג על פי הקריטריונים שאתם הגדרתם, ראשית לגבי פרופיל של המשרד.

<פרץ וזאן: שר המדע מכהן, מר אופיר אקוניס, מנכ"ל, פרץ וזאן, הממונה על יישום חוק חופש המידע, ליבי עוז.

<פרץ וזאן: התחום הארגוני של ליבי זה כפיפות למנכ"ל.

<פרץ וזאן: בסך הכול מספר העובדים במשרד זה 59 עובדים במשרד המדע, אבל משרד המדע הוא משרד שיש לו מטה משותף ביחד עם התרבות והספורט, ועוד 48 עובדים באותו מטה שמשרת גם את התרבות וגם את הספורט בעיקר בתחום של מחשוב, ייעוץ משפטי, תקציבים.

סתיו שפיר: והם כפופים למי?

<פרץ וזאן: הם כפופים גם למנכ"ל משרד המדע וגם למנכ"ל משרד התרבות והספורט.

<פרץ וזאן: הם משרתים גם אותנו וגם אותם, נותנים שירות לשני המשרדים הללו, כל אחד בתחומו, אמרתי, בתחום המשפטי, בתחום הכספים, חשבות, כוח אדם.

<פרץ וזאן: אלה בעיקר התחומים של המטה המשותף, ובתחום המחשוב.

<פרץ וזאן: סך הכול מספר בקשות לחופש המידע, וזה על פי הפורמט שהתבקשנו להציג, סך הכול בקשות חופש המידע שהוגשו ב-2015, שבע בקשות, ב-2015, שש בקשות, ב-2017 ישנה קפיצה ל-18 בקשות.

<פרץ וזאן: אני אחרי זה אתעכב ואסביר בעצם מה הסיבה לקפיצה הזאת של 18 בקשות.

<פרץ וזאן: מסירת המידע מבוקש במלואו.

<פרץ וזאן: ב-2015 מסרנו מידע לגבי כל אותן שבע בקשות, קיבלו מידע מלא.

<פרץ וזאן: ב-2016 סך הכול היו שש בקשות.

<פרץ וזאן: נמסר מידע מלא על חמש בקשות.

<פרץ וזאן: ב-2017 יש בסך הכול 18 בקשות.

<פרץ וזאן: נמסר מידע מלא על 16 בקשות.

<פרץ וזאן: חלקית, נמסרו מידע חלקי: ב-2016 בקשה אחת.

<פרץ וזאן: ב-2017 לשתי בקשות נמסר מידע חלקי.

סתיו שפיר: באיזה תחומים זה היה?

<פרץ וזאן: הבקשות שלגביהן נמסר מידע חלקי זה עמותות הנתמכות על ידי המשרד.

<פרץ וזאן: הייתה בקשה, ליבי, של מי?

<ליבי עוז: הייתה בקשה שבעצם הפונה צמצם את ההיקף של הבקשה, כי כן מסרנו במלואו לכל מה שהוא ביקש, אבל אחרי - - -

סתיו שפיר: מה היא הייתה?

<ליבי עוז: הייתה רשימת עמותות הנתמכות על ידי המשרד.

סתיו שפיר: יתכן שאלה טובה, כי אתם לא מפרסמים את זה.

סתיו שפיר: גם לנו יש שאלה כזאת.

<ליבי עוז: אנחנו מפרסמים את התמיכות.

סתיו שפיר: את 2016 עדיין לא פרסמתם.

סתיו שפיר: אנחנו כבר ב-2018.

סתיו שפיר: עדיין לא פרסמתם את רשימת העמותות הנתמכות ב-2016.

סתיו שפיר: זו, אגב, לא צריכה להיות בקשה של חופש מידע.

סתיו שפיר: כל משרדי הממשלה מפרסמים אותו, בחוק.

סתיו שפיר: יש סיבה לזה?

<פרץ וזאן: לא, ממש לא.

<פרץ וזאן: אין לנו שום סיבה ואין לנו שום סיבה להסתיר איזשהו מידע מעיני הציבור.

<פרץ וזאן: המשרד עובד בשקיפות מלאה וכל מידע שנדרש, הוא בידי הציבור.

<פרץ וזאן: אנחנו נענים אליו ברצון רב ואין לנו בעניין הזה שום סיבה שלא למסור מידע, אבל כמו שאני מבין, ובדקתי מדוע, ב-2016 זה פעם אחת וב-2017 פעמיים, מדוע לא נמסר מידע מלא, אז מה שהבנתי, שבעצם המידע היה מורכב, גדול.

<פרץ וזאן: בסוף הפונה עצמו קיבל מידע, לא מה שהוא ביקש מלכתחילה, אבל המידע שהוא קיבל בסופו של דבר היה המידע שהוא רצה.

<פרץ וזאן: בזה גם נגמר הטיפול בבקשה של אותו בן אדם ולכן המידע הוא חלקי.

<פרץ וזאן: מכיוון שמלכתחילה מה שהוא ביקש היה מידע מסוים, הוא קיבל את המידע שהוא רצה לקבל והוא הסתפק בזה.

סתיו שפיר: תמשיכו, ואנחנו תיכף נחזור לסיפור של התמיכות, כי זה מאוד חריג, אני חייבת להגיד.

סתיו שפיר: כל משרדי הממשלה מפרסמים את התמיכות שהם נותנים.

<פרץ וזאן: אוקי.

<פרץ וזאן: מבחינת דחייה של בקשה למידע, לא הייתה שום דחייה בכל אחת מן השנים הללו.

<פרץ וזאן: הפסקת הטיפול בגין אי תשלום - לא הייתה הפסקה של טיפול, והפסקת הטיפול בגין הפונה, גם לא הייתה, וטיפול טרם הסתיים - כל הטיפול בכל הבקשות שהמשרד קיבל עד כה, הסתיימו.

<פרץ וזאן: נתנו פה איזושהי דוגמא לחופש המידע.

<פרץ וזאן: נתבקשנו על ידי "כלכליסט" להעביר לוחות זמנים של לשכת שר המדע, של שר המדע.

<פרץ וזאן: אנחנו העברנו את זה.

<פרץ וזאן: זכינו פה לציון בעיתון לגבי חופש המידע שהועבר.

<פרץ וזאן: כל הלו"ז שלו היה חשוף לציבור בפורמט דיגיטלי שניתן לעיבוד ואנחנו רואים שאכן העיתון השתמש ביכולת שלו לעיבוד, ועיבד את הנתונים בצורה כפי שהוא מצא לנכון, ופרסם אותם בצורה הזאת.

סתיו שפיר: זה לו"ז לאיזו שנה?

סתיו שפיר: ב-20 במרץ.

<ליבי עוז: 2016.

סתיו שפיר: חצי מהלו"ז של השר זה פגישות פוליטיות ואירועים חברתיים?

<ליבי עוז: יש אפשרות הרי להשחיר את הדבר הזה, את הפגישות הפוליטיות, ואנחנו החלטנו למסור הכול, איפה הוא היה בחתונות, וזה עומד לשקיפות הציבור.

סתיו שפיר: זה שזה שקיפות זה מצוין, אבל אני שואלת האם חצי מהפגישות של השר זה אירועים חברתיים ופוליטיקה?

<פרץ וזאן: אני לא אחראי על הלו"ז של השר.

<פרץ וזאן: השר אחראי על הלו"ז שלו.

<פרץ וזאן: אנחנו פרסמנו את הלו"ז של השר לידיעת הציבור ולבקשת הציבור.

<פרץ וזאן: אני חושב שזה גם אומץ לפרסם את כל המידע כולו.

<פרץ וזאן: לא היו הרבה לשכות שפרסמו את כל המידע, גם מידע שהוא מידע, כמו שאת קוראת לו, אירועים שהם חברתיים או פוליטיים.

סתיו שפיר: הוא עושה את זה במסגרת תפקידו בכובעו כשר, בזמן שהוא מקבל משכורת מהציבור.

סתיו שפיר: אגב, לפני כמה ימים היא גם עלתה בעוד 5,000 שקל.

סתיו שפיר: חצי מהלו"ז של השר זה פוליטיקה?

סתיו שפיר: זה אומר שאין הרבה תפקידים לשר המדע.

סתיו שפיר: אולי המשרד לא צריך להיות?

סתיו שפיר: אולי אפשר לחבר אותו עם עוד משרד?

<פרץ וזאן: אני חושב שלקחת איזשהו נתון של לו"ז השר, שפרסם אותו בשקיפות מלאה.

<פרץ וזאן: מכאן, להגיע למסקנה שהמשרד לא צריך להיות, אני חושב שזו מסקנה מרחיקת לכת.

<פרץ וזאן: אני חושב שהשר פועל רבות ומקדם רבות את תחום המדע במדינת ישראל.

<פרץ וזאן: אנחנו רואים את זה בשנים האחרונות בהגדלת תקציבו של משרד המדע.

<פרץ וזאן: אנחנו רואים כלים חדשים שמשרד המדע מפעיל בשנים האחרונות, שהוא לא הפעיל אותם בשנים שקדמו לכך, למשל נדבר עוד מעט אולי על "סל מדע", שזה הנגשת המידע לאוכלוסייה בכל מדינת ישראל.

<פרץ וזאן: זה כלי חדש שנכנס בשנתיים האחרונות ובאמצעותו אנחנו מנגישים מידע לכל האזרחים במדינת ישראל.

סתיו שפיר: אנחנו נדבר על הכול, והכול נשמע מאוד חשוב והמשרד הוא משרד חשוב.

סתיו שפיר: הסיבה שיש דרישה לפרסם לו"זים, וזה שלא השחרתם, זאת נקודה לזכותכם בעולם שבו לא כל השרים מפרסמים את הלו"ז שלהם, אבל הדרישה לפרסם את הלו"ז נובעת מרצון לדעת במה מתעסקים השרים, ולכן זאת שאלה שחייבים לשאול, איך מתחלק הלו"ז.

סתיו שפיר: ברגע שאנחנו רואים שהוא ממש מתחלק חצי-חצי, רק חצי מוקדש לעבודת המשרד, אז השאלה איך בתוך החצי הזה באמת נעשית העבודה?

<פרץ וזאן: אני לא רוצה לנתח פה את הלו"ז.

<פרץ וזאן: כפי שאמרת, הדבר הזה פורסם לידיעת הציבור באופן שקוף, באופן מלא.

<פרץ וזאן: אני חושב שצריך להעריך את זה ולא להעביר על זה ביקורת.

סתיו שפיר: תודה שזה מעורר שאלות.

סתיו שפיר: זה לא היה מעורר בך שאלות אם היית מסתכל על דבר כזה?

<פרץ וזאן: לא, אני הייתי מאוד מכבד ומעריך שר ששם את הלו"ז שלו לידיעת הציבור באופן מלא.

<פרץ וזאן: אני רוצה לומר לך גם משהו.

<פרץ וזאן: שר המשקיע שעות רבות מזמנו בעבודת המשרד ושעות גם בפעילויות חברתיות כאלה ואחרות, אם תראי את הלו"ז של השר, תראי שרוב רובן של הפעילויות הללו מתרחש בשעות הערב, אירועים שתאמיני לי, אני לפעמים צריך להגיד כל הכבוד שבכלל עובדים עד השעות האלה והולכים לאירועים מהסוג הזה, ולכן גם אירועים כמו אירועים חברתיים, משפחתיים ואחרים שהוא מוזמן אליהם, גם הם מופיעים בלו"ז, ורוב רובו של יום העבודה מוקדש לקידום ענייני משרד המדע - - -

סתיו שפיר: איזה חלק של היום?

<פרץ וזאן: את יורדת פה לפרטים לגבי לו"ז השר.

<פרץ וזאן: כמו שאמרתי, אני יכול רק לומר שהדבר הזה פורסם לציבור וכל השאלות האלה שהציבור מעוניין בהן, יכול לראות אותן לא רק ממני, אלא יכול לראות אותן בעיתון.

סתיו שפיר: הוא מתפרסם גם עכשיו?

סתיו שפיר: אנחנו רואים עכשיו את הלו"ז של ממרץ 2017?

סתיו שפיר: מסוף 2017?

<פרץ וזאן: זו מודעה לפי דעתי מלפני מספר חודשים.

סתיו שפיר: עד ה-20 במרץ.

<פרץ וזאן: כן.

<ליבי עוז: כן, זה ב-2016.

<ליבי עוז: עכשיו יש בקשה ל-2017.

<ליבי עוז: השנה נגמרה עכשיו.

<ליבי עוז: אנחנו מעבדים את הבקשה למסור את 2017.

<ליבי עוז: אנחנו כמובן מפרסמים גם באתר היחידה.

סתיו שפיר: מה שעות העבודה בתוך המשרד, על עבודה של משרד המדע?

<פרץ וזאן: של המשרד עצמו?

סתיו שפיר: לא, של השר.

סתיו שפיר: כמה מהזמן מוקדש לעבודה במסגרת משרד המדע?

<פרץ וזאן: כמו שאמרתי, רוב זמנו של השר, אין לי את הנתון הזה, אני יכול להגיד לך באחוזים.

סתיו שפיר: ברור, זה חצי.

<פרץ וזאן: אז אני אומר לך שרוב זמנו של השר מוקדש לענייני המשרד.

<פרץ וזאן: אם את לוקחת אולי את פעילותו בערבים, אז חלק גדול מהזמן זה פעילויות לנושאים בינלאומיים.

סתיו שפיר: טוב, אבל תסתכל על זה.

סתיו שפיר: רואים פה שזה חצי-חצי.

סתיו שפיר: נו, אי אפשר להגיד חלק גדול.

סתיו שפיר: אני שואלת כמה שעות.

<פרץ וזאן: אבל אנחנו פרסמנו את זה, אז ודאי שרואים.

סתיו שפיר: מצוין שפרסמתם.

סתיו שפיר: תודה שפרסמתם, אבל עכשיו רואים שחצי מהזמן מושקע בפוליטיקה.

סתיו שפיר: אני מצטערת, גם אני חברת כנסת, אני בפוליטיקה.

סתיו שפיר: אני בערבים ובלילות שלי עובדת כשליחת ציבור לא באירועים פוליטיים.

סתיו שפיר: כל אחד יכול לבחור מה הוא עושה.

סתיו שפיר: אני בטוחה שכל אחד שנמצא פה, אתם שליחי ציבור אמיתיים.

סתיו שפיר: לכולכם אכפת להשקיע כמה שיותר מהזמן שלכם בציבור.

סתיו שפיר: זאת שאלה לגיטימית וחייבים לשאול אותה.

סתיו שפיר: חצי מהזמן הולך על פוליטיקה, אז כמה זמן אפשר להשקיע במשרד?

סתיו שפיר: לשר יש עוד כל כך הרבה דברים נוספים מעבר לעבודת המשרד, משליחויות דיפלומטיות וייצוג של ישראל ועוד הרבה מאוד דברים אחרים גם חשובים.

סתיו שפיר: ברגע שהתיעדוף הוא כזה, 50% פוליטיקה ורק 50% לעבודה, זה מעורר שאלות.

<פרץ וזאן: שאלת ואני עניתי.

<פרץ וזאן: עניתי ואמרתי שרוב שעות פעילותו של השר מוקדשת לענייני המשרד, כולל גם בערבים, ויחד עם זאת, יש ערבים רבים שהוא נמצא בפעילויות אחרות, מזמנו.

<פרץ וזאן: הוא מוזמן לאירועים כאלה ואחרים, והולך.

<פרץ וזאן: אני רואה בזה דבר לגיטימי, ומעבר גם לשעות העבודה.

<פרץ וזאן: יש גם אירועים במסגרת של סיורים בשעות העבודה, גם לקידום ענייני המדע ברשויות או במקומות אחרים והדברים האלה מתבצעים כל הזמן, ולכן השאלה הזאת, דווקא אני חושב שהיה צריך לשבח את לשכת השר.

סתיו שפיר: שקיפות זה דבר שהוא היום, כבר ב-2018, בטח אתם כמשרד המדע צריכים להבין, זה דבר שהוא כבר מובן מאליו.

סתיו שפיר: אנחנו מודים על כך שחלק מהשרים מאמצים את העובדה שאנחנו כבר בתוך המאה ה-21 ומפרסמים בשקיפות את הדברים האלה, אבל אי אפשר לעצור כאן.

סתיו שפיר: אנחנו חייבים לשאול שאלות על הנושאים האלה שאנחנו רואים כאלה נתונים.

סתיו שפיר: בשביל זה השקיפות נועדה, כדי שנשאל שאלות על הנתונים.

מירב כהן: נכון, אבל אסור לשכוח גם שלמעשה בגלל שההנחיות כן מאפשרות לשר או בעצם לממונה, לא משנה, להשחיר את הפעילויות שהן אינן מיניסטריאליות, באותה מידה אם הוא היה בוחר להשחיר אותן, אי אפשר היה לדעת מה מביניהן הוא פוליטי ומה מביניהן הוא אישי, ואין חולק על כך שגם שר, כמו גם חבר כנסת, כמו כולם, זכאי גם לזמן אישי.

מירב כהן: זה לא עושה אותו פחות שר או פחות מתפקד אם הוא זכאי לפעילויות אישיות, ואני חושבת שברמת החשיפה המקסימלית של הלו"ז שלו, א', אני לא בטוחה שבאמת כמנכ"ל של המשרד או אנחנו זה הגורמים לשאול אותם למה השר בכלל - - -, אבל אני באמת רק מנסה ללכת למה שנאמר כאן קודם, שבאמת יש לברך על השקיפות המלאה הזאת שאפילו לא בחרו גם להשתמש במה שכן ניתן לעשות - - -

סתיו שפיר: את הממונה על חופש המידע?

<ליבי עוז: אני.

סתיו שפיר: ואת גם הדוברת של המשרד?

<ליבי עוז: כן.

סתיו שפיר: באותו תפקיד?

<ליבי עוז: כן.

סתיו שפיר: תפקיד שמהווה סתירה אינהרנטית.

סתיו שפיר: ככה גם נציבות המדינה רואה בזה, והיחידה לחופש המידע כפי שבטח ראיתם בנוהל החדש שיצא.

<פרץ וזאן: המינוי שלה נעשה באישור של נציבות שירות המדינה ונעשה בתיאום עם נציבות שירות המדינה, כך שנציבות שירות המדינה לא רואה בזה ניגוד עניינים.

סתיו שפיר: היחידה הממשלתית לחופש המידע במשרד המשפטים?

<מוחמד קדח: לממונים שכבר מכהנים לפני שהנוהל של הנציבות נכנס לתוקף.

<מוחמד קדח: הייתה אפשרות לקבל אישור ולמיטב ידיעתי ניתן אישור לליבי.

<פרץ וזאן: ניתן אישור והוא מקובל.

<פרץ וזאן: משרד קטן, ועל כן גם במשרדים קטנים - - -

סתיו שפיר: יש משרדים עם הרבה פחות מ-100 עובדים.

<פרץ וזאן: אז לנו ניתן אישור בכל מקרה לעניין הזה.

סתיו שפיר: בסדר, אתם מבינים שבדיוק כמו בשאלות כאלה, יש פה סתירה.

סתיו שפיר: ממונה על חופש מידע צריך לספק את המידע לציבור.

סתיו שפיר: הוא לא צריך לשקול שיקולים של תדמית של השר, תדמית של המשרד, איך הדברים נראים, רק להעביר מידע לציבור.

סתיו שפיר: זאת המשימה האחת שלך, והמשימה השנייה שלך היא לחשוב על התדמית של המשרד ושל השר.

<ליבי עוז: אני לא רואה שום התנגשות בין הדברים האלה.

סתיו שפיר: מה כשיש מידע שהוא לא מציג את השר או את עבודת המשרד באור יפה?

<פרץ וזאן: את מחליטה שהוא לא מציג באור יפה.

<פרץ וזאן: אני אומר לך שלפי דעתי זה מציג באור יפה, ששר מעביר, כמו שנאמר פה, מעביר את הלו"ז שלו - - -

סתיו שפיר: אני לא מדברת רק על הלו"ז שלו, אני מדברת על באופן כללי, כל שאלה שאת מקבלת.

<ליבי עוז: היא לגיטימית והיא ניתנת לשיפוט הציבור, כך או כך.

<ליבי עוז: אני לא רואה שום סתירה בין התפקידים.

<ליבי עוז: -- - - דרך אגב, שיבח אותנו על העבודה הזאת.

<ליבי עוז: אלו הנתונים.

סתיו שפיר: אני שואלת באופן כללי.

סתיו שפיר: כל שאלה שאת מקבלת, המחויבות שלך היא מצד אחד לפרסם מידע, ומצד שני המחויבות שלך היא ליחצ"ן את המשרד בצורה טובה.

סתיו שפיר: זה שתי מחויבויות שעלולות להתנגש.

סתיו שפיר: במקרה הזה אנחנו אולי חלוקים.

סתיו שפיר: יכול להיות מקרים אחרים.

סתיו שפיר: בגלל זה גם נציבות שירות המדינה פרסמה נוהל חדש.

סתיו שפיר: אולי הוחרגתם ממנו, אבל זה לא הופך את זה ברמה המהותית לדבר שהוא נכון.

<ליבי עוז: קודם כול אני משרתת ציבור.

<ליבי עוז: אני יכולה להחליף בין שני הכובעים כי אני עובדת מול התקנות.

<ליבי עוז: אנחנו עובדים בהתייעצות עם היחידה, עם הייעוץ המשפטי.

<ליבי עוז: אני לא לבד בסיפור הזה ואני לא מחליטה החלטות לבד.

סתיו שפיר: המטרה היא שכממונה חופש מידע כן תוכלי לקבל החלטות באופן עצמאי.

סתיו שפיר: זה בדיוק הרעיון.

<ליבי עוז: עברתי הכשרה והיכולות שלי באמת השתפרו אודות להכשרה של היחידה לחופש המידע, אבל אני מסוגלת לעשות הפרדה, ללבוש את הכובע של הממונה ואז ללבוש את הכובע של הדוברת.

<ליבי עוז: רוב בקשות חופש מידע היום הרי עוברות בסוף דרך הדוברים גם.

סתיו שפיר: מה זאת אומרת?

<ליבי עוז: בתוך המשרדים הממונים כן מעבירים את זה - - - הדוברים.

סתיו שפיר: זה דבר חדש שאנחנו שומעים.

סתיו שפיר: זה לא אמור להיות ככה.

<ליבי עוז: בסדר, אבל הדובר מודע לבקשות.

<ליבי עוז: שוב, אני לא רואה שום סתירה בזה.

סתיו שפיר: חד משמעית לא.

סתיו שפיר: זה לא עובר דרך הדוברים.

<פרץ וזאן: אני רוצה ברשותך לומר משהו.

<פרץ וזאן: כשאנחנו נדרשים מידע, זו אחריות של המשרד, שלי באופן אישי, להעביר מידע מלא, מדויק, ללא שום התחשבות בשום גורם אחר.

<פרץ וזאן: זאת אחריות שלי כמנכ"ל המשרד.

<פרץ וזאן: זו גם לא אחריות של חופש המידע וזו לא אחריות של שום גורם מתחתיי.

<פרץ וזאן: אני רואה בזה משימה של מנכ"ל המדע, של אחראי על המשרד, שכשהוא נדרש להעביר לציבור מידע, הוא יעביר לו מידע בדיוק כפי שהוא נדרש, באופן מלא וללא שום הסתרות של שום מידע.

סתיו שפיר: אין שום קשר.

סתיו שפיר: אני ממש לא חושדת לא ברצון הטוב שלכם.

סתיו שפיר: שום דבר כזה.

סתיו שפיר: תוציאו את העניין הזה בכלל מהחדר.

סתיו שפיר: אני חושבת ומאמינה שאתם רואים את עצמכם כשליחי ציבור מלאים ורוצים לעשות את העבודה הכי טובה שיש.

סתיו שפיר: אין פה שום חשד אחר.

סתיו שפיר: יש סיבה מדוע נציבות שירות המדינה ומדוע הרשות הממשלתית לחופש המידע במשרד המשפטים מאמינים, וגם אנחנו כאן בוועדת השקיפות, שתפקיד הממונה חייב להיות מופרד מתפקיד של דוברות.

סתיו שפיר: אסור שתהיה כפיפות בין הממונה לבין הדובר, וככה גם התהליך הזה קורה בכל משרדי הממשלה.

סתיו שפיר: כולם מפרידים את התפקידים.

סתיו שפיר: התקן של ממונה על חופש מידע, בגלל העובדה שבקשות חופש מידע עולות משנה לשנה, אתם עומדים על 18 בקשות, אבל משרדים אחרים זה לפעמים מגיע ל-500 ו-600 בקשות בשנה.

סתיו שפיר: בגלל שהן עולות, גם מקצים לתפקידים האלה היקף משרה יותר גדול, אבל חס וחלילה שלא תהיה כפיפות כזאת, כי זאת באמת סתירה.

סתיו שפיר: את כממונה לא אמורה בכלל לשקול שיקולים דוברותיים.

<ליבי עוז: זה מה שאנחנו עושים.

סתיו שפיר: אבל זה דבר שהוא בלתי אפשרי כשזה נמצא באותו מוח של אדם.

<ליבי עוז: נכון, אבל אין פה שום שיקול דוברותי כשאנחנו מוסרים לפי הנהלים.

סתיו שפיר: אבל זה לא עובד ככה.

סתיו שפיר: זה לא יכול להיות שאונה אחת במוח אחראית על לפרסם כל מידע, והשנייה על עניינים דוברותיים.

סתיו שפיר: זה לא עובד ככה.

סתיו שפיר: את בן אדם אחד, את לא יכולה לעשות את שתי העבודות, לא משנה כמה את מצטיינת.

סתיו שפיר: זה דבר שהוא אינהרנטית מהווה סתירה.

<פרץ וזאן: בעניין הזה משרד המדע עבד בתאום מול נציבות שירות המדינה באישור נציבות שירות המדינה.

סתיו שפיר: אבל זה שקיבלתם אישור, זה לא יעזור לנו שקיבלנו אישור.

סתיו שפיר: אנחנו לא אומרים שאתם עוברים על החוק.

סתיו שפיר: אנחנו אומרים שהעניין המהותי פה, שיש פה סתירה בין שני התפקידים שאת צריכה לעשות.

סתיו שפיר: הוא דבר שהוא לא מתקבל על הדעת.

סתיו שפיר: גם אם קיבלתם על זה אישור, יש הרבה דברים שבאופן פורמלי מקבלים עליהם אישור והם עדיין לא נכונים.

<פרץ וזאן: ועל זה אני עניתי כבר ואמרת שזה "להוציא מהחדר".

<פרץ וזאן: לפי דעתי זה הדבר המרכזי שמנכ"ל משרד המדע, אני באופן אישי, כל מידע שנדרש על ידי הציבור, וזה בדיוק בתוך החדר ועל זה הנושא וזה הדיון, שכל נושא שנדרש על ידי משרד המדע, כל מידע שנדרש להעביר על ידי משרד המדע, יועבר באופן מלא, באופן אמיתי ובמלואו.

<פרץ וזאן: זה לפי דעתי הדבר המרכזי.

<פרץ וזאן: גם הנתונים מוכיחים את זה.

<ליבי עוז: אני מבינה את ההנחיה.

<ליבי עוז: אני חושבת שהאופי המיוחד של הפניות אצלנו והמיעוט של הפניות אצלנו מאפשרות את - - -

סתיו שפיר: רוב הנתונים לא מוכיחים כלום.

סתיו שפיר: אנחנו לא יכולים לדעת מהנתונים שום דבר.

סתיו שפיר: אני לא יכולה לדעת אם פניות שקיבלת, איך ענית עליהן.

סתיו שפיר: אין מולי את המידע כדי לבחון את זה.

סתיו שפיר: נתוני התמיכות שלכם לא מפורסמים.

סתיו שפיר: אני לא יכולה לדעת אם העברתם הכול או לא העברתם הכול.

סתיו שפיר: אין לי דרך לבחון את זה, שום דרך, אבל ליועץ המשפטי שלנו יש הערה.

<איתי עצמון: רציתי רק להעיר לגבי הדברים שאמרתם.

<איתי עצמון: אני בטוח שיושבת ראש הוועדה כמו שהיא גם אמרה, לא חושדת במניעים שלכם ואנחנו בטוחים שיש לכם רצון טוב.

<איתי עצמון: אנחנו מאוד מתרשמים.

<איתי עצמון: זו לא הנקודה.

<איתי עצמון: הנקודה היא יותר מוסדית, היא לא נקודה אישית.

<איתי עצמון: היום אתה מנכ"ל ואתה היום ממלא את התפקיד הזה ומחר הם יהיו אנשים אחרים, אני מניח.

<איתי עצמון: מבחינה ערכית, מבחינת הנורמה ראוי שהתפקידים האלה יופרדו, והעובדה שקיבלתם אישור פורמלי, וכמו שאמרה שיושבת ראש הוועדה, שאין כאן הפרה של הנוהל, היא שאלה אחת, אבל השאלה האחרת היא מה ראוי מבחינה נורמטיבית.

<איתי עצמון: מבחינה נורמטיבית יש אינהרנטיות בין שני התפקידים והעובדה שהיום את אומרת שאת מצליחה למלא את שני התפקידים ולא לשקול שיקולים שנוגעים לתפקידך כדוברת בעת שאת בוחנת בקשות חופש מידע, גם אם זה נכון, יכול להיות שמחר יהיה מישהו אחר שלא יצליח לעשות את זה, והסיבה לכך היא מובנת, לכן אני חושב שראוי לשקול בכל זאת להפריד את התפקידים ולהפקיד את הנושא הזה בידי עובד אחר.

<פרץ וזאן: אני רוצה ברשותך לומר עוד דבר אחד.

<פרץ וזאן: כל העניין של איזו רוח נושבת במשרד, וזה מה שרציתי להדגיש, זה מה שרציתי לחדד.

<פרץ וזאן: הרוח שנושבת במשרד, וזה בעיניי הדבר החשוב ביותר, זה שאנחנו רוצים להציג בפני הציבור את מירב המידע ויש לנו עניין לפרסם את כל הפעילויות שאנחנו עושים, ככל שיותר, ובוודאי כשמגיעה בקשה למידע כזה או אחר, יש לנו עניין לפרסם אותה באופן מלא ואין לנו בעניין הזה.

<פרץ וזאן: שום בעיה.

<פרץ וזאן: להיפך, אנחנו רוצים לפרסם אותה באופן מלא ואנחנו צריכים להיות גאים בעשייה של משרד המדע, ואנחנו תיכף נדבר על זה.

סתיו שפיר: אדוני, אבל רוח טובה זה לא המבחן.

סתיו שפיר: אנחנו חייבים לשמור שגם במצב המבני של המשרד לא תינתן פה אפשרות לשום דבר גם במקרה ובעלי התפקידים יתחלפו, כמו שאיתי אמר.

<פרץ וזאן: סליחה, לא אמרתי שהמבחן זה הרוח.

<פרץ וזאן: אמרתי שהרוח מביאה לתוצאה טובה.

<פרץ וזאן: זה המבחן.

<פרץ וזאן: המבחן זה מבחן התוצאה ולא הרוח, רק אני אומר, כשיש רוח כזאת של פתיחות והעברת מידע, אז התוצאות של הפעילויות האלה יהיו תוצאות טובות.

סתיו שפיר: על זה אנחנו מאוד שמחים ומאוד מברכים על כך.

<פרץ וזאן: תודה, וזה מה שאמרתי.

<פרץ וזאן: אנחנו ב"דה מרקר" מפרסמים כתבה על משרד המדע.

<פרץ וזאן: הוא מקום שני בין משרדי הממשלה, עיתון שעשה איזושהי בדיקה בין משרדי הממשלה ושלשמחתנו משרד המדע זכה במקום השני בנושא של חופש המידע.

<פרץ וזאן: פרסום דוח התקשרויות ארגוני - משרד המדע מפרסם באופן מלא את דוחות ההתקשרויות הרבעוניות שלו.

<פרץ וזאן: ב-2015 היה נדרש לפרסם באופן שנתי ולכן פרסמנו באופן שנתי.

<פרץ וזאן: מ-2016 ואילך זה פרסום רבעוני ואנחנו מפרסמים - - -

סתיו שפיר: כמה מההתקשרויות נחשבות התקשרויות רגישות?

<ליבי עוז: ספורות.

סתיו שפיר: מה הופך אותן לרגישות?

<ליבי עוז: קשרי חוץ.

<ליבי עוז: אם יש איזשהו סוג של פגיעה בקשרי חוץ.

סתיו שפיר: פגיעה בגלל התקשרות של משרד המדע?

<ליבי עוז: פוטנציאל לפגיעה.

<פרץ וזאן: משרד המדע עוסק רבות בקשרי חוץ בתחום הקשרים המדעיים.

<פרץ וזאן: הוא מוביל את תחום קשרי החוץ בתחום המדעים מול מדינות אחרות.

סתיו שפיר: אבל מה פה יכול להיות רגיש?

<פרץ וזאן: אנחנו מצולמים פה, מוסרטים פה.

<פרץ וזאן: ציפית שנגיד את זה פה?

<ליבי עוז: כל מיני תוכנות סייבר.

סתיו שפיר: כל ועדות הכנסת משודרות.

<פרץ וזאן: בסדר, לכן כשיש משהו שאנחנו לא יכולים להגיד, אז עם כל הכבוד - - -

<ליבי עוז: זה באמת אולי שניים ברבעון.

<פרץ וזאן: מצלמים אותנו.

סתיו שפיר: כל ועדות הכנסת משודרות כל הזמן.

סתיו שפיר: יש לזה המון צופים גם באינטרנט.

<פרץ וזאן: לגבי שאילתות, יש לנו פה את הפריסה בשלושת השנים האחרונות, שאילתות שנענו.

<פרץ וזאן: ב-2015 הייתה שאילתה אחת, היא נענתה בין 22 ל-45 יום.

<פרץ וזאן: ב-2016 היו לנו שש שאילתות, שתיים מתוכן נענו בין 22 ל-45 יום וארבעה נענו מעבר ל-45 יום, שזה עדיין בסדר על פי הקריטריונים.

סתיו שפיר: מה היו השאילתות?

<ליבי עוז: זה התעסק בייצוג ההולם של בני ובנות האוכלוסייה הערבית במשרד.

סתיו שפיר: ומה התשובה?

<פרץ וזאן: אני יכול לתת לך את השורה התחתונה.

<פרץ וזאן: אנחנו ישבנו עם מספר חברי כנסת מהמגזר הערבי בעקבות אותן שאילתות, וצוינו לשבח על ידי חברי הכנסת מהמגזר הערבי לגבי הנתח שהאוכלוסייה הערבית זוכה בפעילויות של משרד המדע.

<פרץ וזאן: לפני שבוע הייתה ועדה בראשות חבר הכנסת אחמד טיבי כחלק מוועדת הכספים, שם משרד המדע הציג את הפעילות לקהילה ופעילות בכלל במשרד המדע, ובין היתר את החלק של המגזר הערבי.

<פרץ וזאן: זכינו גם מחבר הכנסת אחמד טיבי ומכל חברי הכנסת שהיו שם למחמאות רבות, כי הדברים גם נבדקו על ידם עוד לפני הדיון בוועדה, ככה שהם יודעים שהם יודעים שהנתונים נכונים, אמיתיים ומדויקים.

<פרץ וזאן: "סל מדע" של משרד המדע, אחד הסלים השוויוניים ביותר שיש, ולא בכדי המגזר הערבי זוכה שם לנתח שהוא גדול יותר מחלקו באוכלוסייה בגלל הנושא של הסוציו אקונומי, בגלל פרמטרים כאלה ואחרים שהם פרמטרים אובייקטיביים ועל כן הוא זוכה יותר.

סתיו שפיר: איפה נמצא רוב התקציב שעובר למגזר הערבי, בתמיכות?

<פרץ וזאן: כשאני מדבר על פעילות של משרד המדע, אנחנו יכולים להבחין, הייתי אומר, בארבעה סוגי פעילויות מרכזיות שישנן למשרד המדע: פעילות אחת זו סוכנות החלל, שגם שם יש פעילות קטנה בתחום הקהילה, לא עיקר הפעילות בתחום הקהילה, סדר גודל של כ-10 מיליון שקל.

סתיו שפיר: בבתי ספר.

<פרץ וזאן: בבתי ספר, בנוער.

<פרץ וזאן: למשל, יש לנו קבוצה מחורה שהייתה בחלק מהפרויקט של שיגור לוויין דוכיפת, שזה לוויין בגודל של 10/10/10.

<פרץ וזאן: הם היו חלק מהפרויקט הזה.

<פרץ וזאן: לא רק הם, היו בתי ספר נוספים, אבל גם היה מהמגזר הבדואי בדרום.

<פרץ וזאן: חשוב את זה לומר.

<פרץ וזאן: זו פעילות אחת, זו זרוע אחת של המשרד, זה החלל.

<פרץ וזאן: זרוע שנייה זה נושא של מדע וקהילה, שם זה מה שנקרא הנגשת המדע לקהילה, לציבור הרחב, לפריפריה, בעיקר כמובן במישור הבלתי פורמלי, כי במישור הפורמלי מי שעוסק זה משרד החינוך.

<פרץ וזאן: "סל מדע", אנחנו מדברים פה על "מדעניות העתיד".

<פרץ וזאן: אתן לך דוגמא, מהראש, מה שאני זוכר לגבי 2019.

<פרץ וזאן: עכשיו נגמר מכרז ל"מדעניות עתיד".

<פרץ וזאן: מתוך עשרים כיתות של "מדעניות העתיד", ככל שזיכרוני אינו מטעני, היו לפחות חמש מהמגזר הערבי.

<פרץ וזאן: אני מדבר על מגזר ערבי, לא על ערים מעורבות, זאת אומרת שהנתח שלהם ב"סל מדע", ב"מדעניות העתיד" ובפרויקטים אחרים, בחוגים שמשרד המדע מבצע בפריפריה, מבצע באוכלוסייה, מבצע ברשויות, הוא יותר מחלקם באוכלוסייה והדבר הזה הוצג בצורה פרטנית כמו שאמרתי קודם.

סתיו שפיר: מה החלוקה בין נשים/גברים בכלל?

סתיו שפיר: לא מגזרי.

<פרץ וזאן: אני לא רוצה לתת לך נתון לא מדויק, כי אני מקפיד בדרך כלל על נתונים מדויקים, אבל הדבר הזה נעשה במסגרת עבודה.

<פרץ וזאן: זו עוד שאילתה שנדרשנו אליה.

סתיו שפיר: מה היא?

<פרץ וזאן: מה חלקן של הנשים בפעילויות שמשרד המדע מבצע.

סתיו שפיר: זו אחת מהמשימות שאתם שמתם לעצמכם בתוכניות העבודה.

<פרץ וזאן: נכון.

<פרץ וזאן: אני רוצה לומר פה כמה דברים לגבי פעילויות של נשים.

<פרץ וזאן: יש לנו מלגות רבות שנקראות על שמן של נשים פורצות דרך, למשל "מלגת שולמית אלוני" ומלגות נוספות שזוכים בהן רק נשים.

<פרץ וזאן: יש לנו פרויקט, בעיניי פרויקט מקסים ביותר, פרויקט יפהפה שנקרא "פרויקט מדעניות העתיד", ולא בכדי הוא נקרא "מדעניות", כי זה רק נשים.

<פרץ וזאן: כל שנה 600 בנות בכיתה ט' עד כיתה י"א מלוות, מתוגברות בתחום המדעים המדויקים על מנת להגביר את ההסתברות שאותן בנות יפנו בהמשך לתחום המדעים המדויקים.

<פרץ וזאן: אנחנו רוצים להגדיל את חלקן של הנשים בתחום המדעים המדויקים.

<פרץ וזאן: הסטטיסטיקות מצביעות על כך שככל שעולים בסולם הדרגות באוניברסיטאות ועד שמגיעים לסולם הגבוה ביותר, בקושי 10% נשים.

סתיו שפיר: גם עוד לפני כן, גם לצבא, לתפקידי סייבר ומדע.

<סמדר אונה: מדוע זה לא תפקידו של משרד החינוך?

<פרץ וזאן: אני אומר מה שעושה משרד המדע.

<פרץ וזאן: אני אחראי על משרד המדע.

<סמדר אונה: אבל למה התפקיד הזה שייך למשרד מדע ולא משרד החינוך?

<סמדר אונה: זה שייך לעולם של מערכת החינוך.

<פרץ וזאן: גבירתי, אני בא ואומר מה עושה משרד המדע.

<סמדר אונה: אני שואלת באופן כללי, לא אותך.

<פרץ וזאן: אז אני באופן כללי אומר מה שעושה משרד המדע.

<פרץ וזאן: באופן כללי אני בא ואומר, משרד המדע פעיל בחינוך הבלתי פורמלי.

סתיו שפיר: זו יותר שאלה פוליטית של למה יש כפל ושילוש משרדים.

סתיו שפיר: זה דבר אחר.

סתיו שפיר: מדובר על מגמות בתוך בית ספר, לא?

<פרץ וזאן: בחלק מהפעילויות אנחנו עוסקים בשיתוף עם משרד החינוך, בתאום מול משרד החינוך.

<פרץ וזאן: למשל, תקנת התנסויות שבהם אנחנו מפנים ילדים למוזיאוני המדע במדינת ישראל כמו המדעטק בחיפה, בלומפילד בירושלים, קרסו בדרום.

סתיו שפיר: אבל בסוף בסך הכול כמה נשים מעורבים בכלל התוכניות?

<פרץ וזאן: 600 זה "מדעניות עתיד", זה רק נשים.

סתיו שפיר: לא, כל התוכניות, כולל הוצאות מחקר.

סתיו שפיר: כמה מנוהלות על ידי נשים?

<פרץ וזאן: כמו שאמרתי, עשינו עבודה על זה.

<פרץ וזאן: אני אעביר לך את זה בצורה מסודרת, רק אני אומר שבהצעות מחקר קשה לנו לעשות הפרדה בין נשים לגברים מכיוון שהצעות המחקר נבחרות על בסיס מצוינות, ופה אין לנו אפשרות לקבוע מלכתחילה האם זה נשים, האם זה גברים, בניגוד למלגות, בניגוד לפעילויות האחרות שאנחנו עושים בכל מה שקשור למחקר.

סתיו שפיר: אז זה לא כדי לקבוע מלכתחילה, זה כדי שאנחנו נדע כמה נשים וכמה גברים ואז נבין גם יותר טוב איך מעודדים נשים להיכנס לתוך התחומים האלה.

סתיו שפיר: זה ללמידה של כולנו.

סתיו שפיר: אני רואה שב-2016 התחלתם עם התוכנית הלאומית של החלל.

סתיו שפיר: רציתם תקציב של 120 מיליון שקל בשנה.

סתיו שפיר: התקציב של סוכנות החלל ב-2015 אחרי שינויים בתקציב עמד על 7 מיליון אבל בפועל אתם הוצאתם פחות מ-2 מיליון שקלים.

סתיו שפיר: ב-2016 זה כבר ירד וגם אז לא הגיע למלוא ביצוע התקציב.

סתיו שפיר: מה קורה שם?

<פרץ וזאן: הייתה ועדת חלל בראשותו של אלוף במילואים, פרופ' איציק בן ישראל וקבעה שמשרד המדע צריך 300 מיליון.

<פרץ וזאן: בפועל זה לא מה שקיבלנו.

<פרץ וזאן: קיבלנו הרבה פחות.

<פרץ וזאן: אני רוצה לומר שבשנתיים האחרונות יש ניצול של 100% או קרוב ל-100% מתקציבי סוכנות החלל.

סתיו שפיר: טוב, כי אתם מקבלים תקציב של מיליון.

<פרץ וזאן: לא, לא, ממש לא.

סתיו שפיר: זה מתוך נתוני משרד האוצר.

<פרץ וזאן: התקציב של סוכנות החלל, תקציב של כ-85-90 מיליון שקל, אז אני לא יודע מאיפה הוצאת מיליון.

<פרץ וזאן: אין לי מושג.

<ליבי עוז: יש שתי תקנות - - -

סתיו שפיר: אוקי, אז תקנה אחת, יש בה את כל התקציב ואז תקנה אחרת, יש בה מיליון?

סתיו שפיר: למה הן מתחלקות?

סתיו שפיר: רק שנבין איפה לחפש.

<ליבי עוז: יש תקנת המזומן ויש את תקנת החלל.

<פרץ וזאן: פה אפשר לחפש ואפשר למצוא תקציב סוכנות החלל שהוא מתקרב ל-80 מיליון שקל.

<ליבי עוז: תקנה 40/02/02?

<פרץ וזאן: הנתונים שלכם מראים שתקציב סוכנות החלל כמיליון שקל בשנה?

סתיו שפיר: זה נתוני משרד האוצר, זה לא הנתונים שלנו.

סתיו שפיר: זה מתוך הצעת התקציב.

<פרץ וזאן: משרד האוצר מתקצב אותנו וזה היה בדיוק כמו התקציב של סוכנות החלל.

סתיו שפיר: למה הוא פרסם - - - ?

<פרץ וזאן: אין לי מושג.

<פרץ וזאן: אני מאמין לך.

<פרץ וזאן: אני אומר לך שזה לא נכון.

<פרץ וזאן: התקציב של סוכנות החלל, אני אומר את זה פה בשידור, הוא כ-80 מיליון שקל בשנה.

סתיו שפיר: בסדר, אני שואלת איפה זה.

<ליבי עוז: יש עוד תקנה.

<ליבי עוז: למה הם לא הראו אותה?

<ליבי עוז: אנחנו גם פרסמנו את זה באתר - - -

סתיו שפיר: זה התקציב מזומן, ה-85?

<פרץ וזאן: זה התקציב היכולת שלהם להתקשר, שזה גם הרשאות, אבל זה לשנה.

סתיו שפיר: אוקי.

סתיו שפיר: גם מוזר.

סתיו שפיר: כתוב פה 35 בתוכנית החלל.

<פרץ וזאן: התקציב זה מה שאמרתי, הוא כ-80 מיליון שקל בשנה ואנחנו מקווים להעלות את זה.

<פרץ וזאן: כל שנה.

<פרץ וזאן: לדעתנו זה תקציב שהוא מינימום לפעילות של סוכנות החלל שעוסקת רבות גם במחקר ופיתוח בתחום החלל, גם בסיוע לתעשיות בתחום החלל דרך המדען הראשי, דרך חדשנות - - - ועוסקת בסיוע לתעשיות שונות בתחום החלל, וגם פרויקט - - - שאני חושב שזו פעם ראשונה, ואני אומר את זה פה בגאווה גדולה, שמדינת ישראל משגרת לחלל לוויין שכולו לוויין מחקר.

<פרץ וזאן: שיגרה אותו באוגוסט השנה מדרום אמריקה, וכולו למטרות מחקר, סביבה, מים.

<פרץ וזאן: דרך מערכת של צילומים היפרספקטרלים הוא מעביר בכל 48 שעות צילום של תא שטח וניתן לעקוב אחרי אותם צילומים של תאי שטח, לראות שינויים בגלובוס כולו באותם מקומות שהלוויין מצלם אחת ל-48 שעות, וזה אני חושב תעודת כבוד למדינת ישראל שמשגרת בפעם הראשונה לוויין שכולו מיועד למטרות מחקר.

<פרץ וזאן: דרך אגב, צריך גם לציין, אנחנו גם אומרים את זה פה, זה נעשה בשיתוף פעולה עם סוכנות החלל - - - .

סתיו שפיר: בהחלט מדהים.

<סמדר אונה: זו הפעילות של - - - ?

<פרץ וזאן: הלוויין נקרא "ונוס".

<פרץ וזאן: הוא לוויין למחקר בתחום איכות הסביבה.

סתיו שפיר: לא, היא שאלה אם זה קשור ב-SpaceIL.

<פרץ וזאן: לא, לא, SpaceIL זה מיזם אחר.

סתיו שפיר: אתם לוקחים בזה חלק?

<פרץ וזאן: אנחנו עושים את זה באהבה ובשמחה.

<פרץ וזאן: אנחנו קוראים לזה פרויקט חינוכי מהמעלה הראשונה.

סתיו שפיר: מדהים.

<פרץ וזאן: אנחנו מסייעים לחברת SpaceIL, למנכ"ל, לערן פרידמן.

<פרץ וזאן: אנחנו השנה נתמוך בהם ב-7.5 מיליון שקל בתוך תקציב משרד המדע, כי אנחנו באמת רואים בזה פרויקט דגל למדינת ישראל, פרויקט חינוכי.

סתיו שפיר: אנחנו הולכים לנצח בתחרות?

<פרץ וזאן: שמכיוון שאני מכיר קצת את הפרויקט, נראה לי שיש לנו סיכוי טוב מאוד לנצח.

<פרץ וזאן: יש קצת בעיות תקציביות ומשרד המדע נותן מעל ומעבר.

<פרץ וזאן: הוא המשרד היחיד ששם היקפים כאלה בפרויקט הזה.

סתיו שפיר: לגבי מאיץ החלקיקים - - -

<פרץ וזאן: בירדן?

סתיו שפיר: כן.

סתיו שפיר: מאז שהשר ביטל את הביקור שלו בירדן לפני שמונה חודשים, התחדשו היחסים?

סתיו שפיר: נעשה ביקור?

<פרץ וזאן: הוא ביטל מסיבות שלו.

<פרץ וזאן: אני הייתי שם בפתיחה.

<פרץ וזאן: אני הצגתי אותו בפתיחה.

<פרץ וזאן: זה לא שמדינת ישראל לא שלחה נציג.

<פרץ וזאן: אנחנו שלחנו נציג.

<פרץ וזאן: היה שם המלך והייתה שם הנסיכה והיו שם יושב ראש הות"ת וראש האקדמיה למדעים, פרופ' נילי כהן, פרופ' יפה זילברשץ.

<פרץ וזאן: אני הייתי ראש המשלחת.

סתיו שפיר: אז למה השר ביטל את ההגעה שלו?

<פרץ וזאן: הוא ביטל אותה מסיבות ששמורות עימו, אבל הטקס התקיים כמתוכנן, בצורה מכובדת ומדינת ישראל לקחה בו חלק, ומדינת ישראל משלמת את חלקה - - - ואנחנו גם נהנה מפירות מאיץ החלקיקים הזה לכשיסתיים.

סתיו שפיר: זה יכול להיות פתרון לשדרוג התחבורה הציבורית.

<ערן כרמון: אני רוצה לתת תקנה של תוכנית החלל.

<ערן כרמון: אתם הסתכלתם מקודם על 202, נכון?

<ערן כרמון: אז בסוף 211.

<ערן כרמון: 19/400/211 זו תוכנית החלל.

<ערן כרמון: אחד, זה תקציב תפעול שוטף והשני זה תקציב של פעילויות.

סתיו שפיר: תודה.

סתיו שפיר: כן.

<פרץ וזאן: אוקי, יעדי המשרד בתחום הנגשת מאגרי המידע – כל מאגרי המידע מופו.

<פרץ וזאן: השנה הועלו עשרה מאגרים שיש בהם לדעתנו עניין לציבור.

<פרץ וזאן: בשנת 2018, שנה שהתחילה עכשיו, תוכנית של עשרה מאגרים נוספים בהם מאגר גדול של תוכנית "סל מדע".

<פרץ וזאן: המאגרים שהעלינו לאתר, אני רוצה לפרט אותם: מאגר מחקרים, מאגר חוקרים, מאגר של ארגונים בינלאומיים.

<פרץ וזאן: אמרתי כבר שמשרד המדע אחראי על הנושאים של קשרי החוץ המדעיים בין מדינת ישראל למדינות זרות, מאגר של המדינות עימם חתמה ישראל על הסכמי שיתוף פעולה מדעי דו-לאומי, רשימת מרכזי להב"ה.

<פרץ וזאן: יש לנו שלושים סניפי להב"ה ברחבי הארץ, בפריפריה החברתית והגיאוגרפית, שפועלים ונותנים שירותים לצמצום הפער הדיגיטלי בקרב האוכלוסייה.

<פרץ וזאן: יש לנו מו"פים אזוריים שאנחנו תומכים בהם, מרמת הגולן ועד הערבה ואיילות.

<פרץ וזאן: סך הכול בקריית שמונה, בוואדי ערה, מגזר הערבי.

<פרץ וזאן: בשפרעם יש עוד מו"פ של מגזר ערבי, בשדות נגב, באריאל ובחברון.

<פרץ וזאן: בכל המקומות האלה יש מו"פים אזוריים שאנחנו תומכים בהם.

סתיו שפיר: לגבי להב"ה, מה באמת ההישגים של הפרויקט הזה?

סתיו שפיר: הפרויקט הוא מ-2001, נכון?

<פרץ וזאן: כן.

<פרץ וזאן: בשנת העבודה 2017 הישגי הפרויקט, כ-70,000 מודרכים.

<פרץ וזאן: אני מדבר פה כרגע בהיבט הכמותי, עברו דרך מרכזי להב"ה, ובעצם בכך שיפרו את היכולת הדיגיטלית שלהם, את היכולת שלהם לפעול במערכת ממוחשבת.

<פרץ וזאן: מה שברור לכולנו כמו שאת אמרת, גם חופש המידע, ברור לכולם שככה צריך להיות.

<פרץ וזאן: אותו דבר אנחנו חושבים שהפעילות בסביבה ממוחשבת, בסביבה דיגיטלית היא must היום.

סתיו שפיר: מה הגיל הממוצע?

<פרץ וזאן: זה גם קשישים, גם ילדים מוגבלים שבאים אחרי הצהריים, קבוצות.

<פרץ וזאן: מעבירים שם שיעורים שלא יכולים לקבל את זה בשום מקום וזה בחינם לאותן אוכלוסיות שמקבלות את ההדרכות הללו.

סתיו שפיר: כמה גברים, כמה נשים, כמה קשישים, כמה אנשים עם מוגבלות?

<פרץ וזאן: אין לי פה את הנתון.

<פרץ וזאן: אני יכול להגיד לך את הנתון הכולל, כמו שאמרתי, כ-70,000 איש.

<סמדר אונה: 70,000 מ-2002?

<פרץ וזאן: כ-70,000 איש בשנה אחת.

<פרץ וזאן: נעשית שם פעילות מצוינת בתחום הזה של צמצום הפער הדיגיטלי.

סתיו שפיר: לפי מה נבחן אם זו פעילות מצוינת?

<פרץ וזאן: נבחן בזה, למשל שמגיעים משירות התעסוקה, כי אנחנו פועלים בשיתוף פעולה עם שירות התעסוקה על מנת להביא קבוצות לאותם שיעורים, ואנחנו רואים אחרי זה גם את השיעור של תעסוקה, של עלייה בהשמות של בוגרי התוכנית, ולפעמים גם אין שום תוצאה.

<פרץ וזאן: לפעמים סבתא שרוצה לדבר עם הנכד שלה ולא יכולה לדבר איתו אם לא תעבור דרך מרכז להב"ה - - -

<סמדר אונה: זה לא נועד רק בשביל להעלות לאנשים את יכולת התעסוקה שלהם.

<סמדר אונה: אני פשוט הייתי בין הראשונים שהתחילו עם פרויקט להב"ה.

<סמדר אונה: הוא לא נועד בשביל שאנשים ימצאו משם את היכולת להעלות את יכולת התעסוקה שלהם.

<פרץ וזאן: נכון, זה מה שאמרתי.

<סמדר אונה: זה בשביל שכולנו, אם בבנק היום הכול ממוחשב, נוכל להשתמש בשירותי בנק - - -

סתיו שפיר: ברור, לכן אני שואלת כמה זה מחולק בחלוקה לאוכלוסיות.

<סמדר אונה: זה גם לא נועד לאנשים עם מוגבלות למיניהם.

<סמדר אונה: יש מערכת חינוך בשבילם.

<סמדר אונה: זה נועד בדיוק לסבתא הזאת.

<פרץ וזאן: לגבי אוכלוסיות, מראש זה ממוקם בפריפריה.

<פרץ וזאן: לגבי סוגי האוכלוסיות שציינת, כמה מתוכם נערים, כמה מתוכם מוגבלים, כמה מתוכם עולים חדשים, כמה מתוכם אנשי שירות התעסוקה, כמה בוגרים, כמה קשישים, כמה נשים, כמה גברים, אנחנו צריכים - - -

סתיו שפיר: יש לכם מבחן כזה?

סתיו שפיר: אתם בודקים את זה?

<פרץ וזאן: אנחנו דורשים את זה מהמרכזים שיבדקו לנו.

<פרץ וזאן: צריך לבדוק את הנתון הזה של כמות סך הכול של מודרכים במרכזים האלה, בפילוח - - -

סתיו שפיר: לפי מה אתם בוחנים אם באמת יש צמצום בערים בין מרכז לפריפריה?

<פרץ וזאן: אנחנו משתדלים ללוות את הפעילות שלנו במחקרים.

<פרץ וזאן: לבוא ולהגיד שעל כל נושא יש לנו מידע על כמה ההשפעה של השיעורים האלה השפיעה על הצמצום, אנחנו יכולים להניח שכן, אנחנו יכולים לומר את זה בוודאות.

<פרץ וזאן: לבוא ולהגיד את זה בנתונים מספריים, בנתונים אמפיריים, מכיוון שאנחנו לא עשינו מחקר משווה כמה זה השפיע ועל מי זה השפיע, על האוכלוסיות של בוגרי, מה שנקרא להב"ה, אבל אין ספק מהתגובות, ואני מבקר בכל הסניפים, אני מדבר עם האנשים.

<פרץ וזאן: מהתגובות שאני מקבל, שאני שומע מהשטח, כולל מכל סוגי האוכלוסיות שאת מעלה, כולל חרדים, דרך אגב.

<פרץ וזאן: כשהייתי בקבוצה של נשים חרדיות בירושלים ראינו מבוגרות שמגיעות לשם, מקבלות הדרכה והן מרוצות בצורה בלתי רגילה ויודעות שזאת הדרך שלהם להיכנס לעולם, לתקשר אפילו עם הילדים שלהם, כמו שאמרתי קודם, עם הנכדים, כי אחרת הם לא יוכלו לעשות את זה.

סתיו שפיר: זה פרויקט נורא חשוב.

סתיו שפיר: אני לא מערערת על זה.

סתיו שפיר: כל פרויקט, וזה פרויקט שממשיך כבר 17 שנה כמעט, צריך לבחון אם הוא עובד, אם הוא לא עובד.

סתיו שפיר: יכול להיות שצריך להגדיל אותו בכלל, אבל המבחן הזה צריך להיות לפי קריטריונים מאוד פשוטים.

סתיו שפיר: גם לא כל כך בעיה בסוף ההדרכה לעשות איזשהו מבחן קצר, סקר קצר כדי לראות מה הרמה שאנשים הגיעו אליה, אבל בלי קשר אנחנו רוצים לראות איזה אוכלוסיות מגיעות לזה, איזה אוכלוסיות יותר צריכות את זה, איפה צריך לחזק, איפה אפשר להוריד.

<פרץ וזאן: את מדברת על שני דברים: אחד, זה שביעות הרצון מההדרכה, שזה עושים בסוף.

סתיו שפיר: לא, אני לא מדברת על שביעות רצון בכלל.

סתיו שפיר: אני מסתכלת על יעדים, האם אנשים הגיעו ליעד.

<פרץ וזאן: יעדים, זה צריך לבוא אחרי זה ולראות מה זה השפיע.

<פרץ וזאן: אם את שואלת שאלה לעתיד הארוך, כמה זה השפיע על הנושא של שילוב בתעסוקה למשל וכדומה, אלה דברים שאתה לא יכול לדעת עליהם מייד בתום הקורס, אתה צריך לבחון את זה לאחר זמן, ולכן יש הבדל בין בדיקה של הצלחת הקורס, שזה מבוצע בתום הקורס, משובים וכדומה, לבין מה קורה בעוד שנה, בעוד שנתיים.

סתיו שפיר: 17 שנה זה הרבה זמן.

<ליבי עוז: אנחנו הוצאנו לפני כמה זמן קול קורא למחקרים בתחום האוריינות הדיגיטלית, ככה שעכשיו מבוצעים כן מחקרים בנושא הזה.

<פרץ וזאן: אני רוצה גם לומר עוד משהו.

<פרץ וזאן: משרד המדע הולך להשקיע בהרחבה והגדלה של הסניפים האלה בגלל התוצאות החיוביות ובגלל המשובים שאנחנו מקבלים, ודרך אגב, משובים אפשר לקבל גם מראשי רשויות, גם מבוגרי הקורס וגם מהסביבה - - -

סתיו שפיר: שוב, אני לא מתייחסת למשובים.

סתיו שפיר: שביעות הרצון של האנשים זה חשוב.

סתיו שפיר: אני מדברת על משהו אחר.

סתיו שפיר: אנחנו עושים פרויקט שלאורך השנים המדינה השקיעה בו כבר מאות מיליוני שקלים.

סתיו שפיר: הוא פרויקט שהמשמעות שלו מאוד חשובה.

סתיו שפיר: זה דבר שהוא דרמטי.

סתיו שפיר: כדי לבחון, וזו עבודה פנימית שלכם, לא צריך גוף חיצוני כדי לעשות את זה.

סתיו שפיר: לבחון האם הפרויקט באמת מצליח ואיפה צריך אותו יותר, אז בודקים מי האוכלוסיות שניגשות, מה המספר שלהן, מה הן מסיימות את ההכשרה, לאיזה יכולות הם מגיעים בתום ההכשרה.

סתיו שפיר: ככה מבינים אם צריך לשפר, אם צריך לחזק, מה עושים.

סתיו שפיר: ככה מתקדמים.

סתיו שפיר: זה תחקיר בסיסי.

<פרץ וזאן: אמרתי, לא ברשותי כרגע אבל בהחלט הם קיימים וגם אותם אנחנו נשמח להעביר לוועדה.

סתיו שפיר: אני מבינה שכל האנשים בפרויקט, כל העובדים הם עובדי קבלן.

<פרץ וזאן: שאלה מצוינת שאלת.

<פרץ וזאן: לא ידעתי אם להיכנס לזה בדיון הזה אבל הכנסתי את זה לדיון בוועדת המדע והטכנולוגיה ושוחחנו על זה ודיברנו על זה והצגנו את זה.

<פרץ וזאן: אם את רוצה לדעת על הפרויקט הזה, אני אגיד ככה: הוא נוסד ב-2004.

<פרץ וזאן: מלכתחילה הוא נוסד על ידי ספקים.

<פרץ וזאן: מלכתחילה הוא הוקם על ידי מכרז של החשב הכללי.

<פרץ וזאן: הוא הופעל על ידי ספקים.

<פרץ וזאן: ב-2014 כששר האוצר, לפיד, שר המדע, יעקב פרי, זה עבר ממשרד האוצר למשרד המדע.

<פרץ וזאן: המכרז לא השתנה, עדיין מופעל דרך אותו מכרז של חשב כללי דרך אותם ספקים.

<פרץ וזאן: אני יכול לומר לך שאנחנו כיום מתקשים לגייס כוח אדם לסניפי להב"ה האלה בגלל סיבות - - - במשרד המדע וזה מטופל.

<פרץ וזאן: מכיוון שמדובר במכרז של החשב הכללי, אנחנו צריכים את הסכמתו או את אישורו לגייס, להרחיב כוח אדם.

<פרץ וזאן: בשנה האחרונה יש תביעה של עובדי להב"ה לגבי תביעה של כתף מול כתף, לכן כרגע מערימים עלינו קצת קשיים בנושא של גיוס כוח אדם, ואנחנו רואים את זה כנושא מאוד בעייתי.

<פרץ וזאן: יו"ר ועדת המדע, שר המדע לשעבר יעקב פרי והשר כמובן, אופיר אקוניס ואנוכי מטפלים על מנת להשלים את גיוס כוח האדם החסר כיום בחלק מסניפי להב"ה.

סתיו שפיר: כמה עובדים יש?

<פרץ וזאן: כרגע 125 עובדים בכל הארץ.

סתיו שפיר: כולם עובדי קבלן?

<פרץ וזאן: כולם עובדים של ספקים שזכו במרכז.

סתיו שפיר: כמה זמן הם נמצאים?

<פרץ וזאן: כל השנים האלה הם היו באותו - - -

סתיו שפיר: אני מבינה, אבל גם עצם העובדה הזאת דורש אולי מחשבה מחדש.

סתיו שפיר: כמה שנים נמצאים העובדים, בממוצע כל עובד?

סתיו שפיר: אני מניחה שזה לא אותם עובדים 17 שנה.

<פרץ וזאן: לי יש 14 עובדים שאני יודע, מכיוון שהם נמצאים די מתחילת הפרויקט, ויתר העובדים הם בשנים האחרונות.

<פרץ וזאן: בסך הכול כ-125 עובדים.

<סמדר אונה: האם לפרויקט הזה פעם השתמשו בנושא של סטודנטים?

<פרץ וזאן: אני לא מדבר על מתנדבים שפה ושם יש.

<פרץ וזאן: אני רואה גם נערים מתנדבים.

<סמדר אונה: אני מדברת על זה במכוון, כי אני לפחות מהגליל, אני יודעת מה קורה שם.

<פרץ וזאן: יש מתנדבים לא באופן ממוסד.

<פרץ וזאן: זה מופעל על ידי העובדים שמגויסים לטובת המשימה הזאת דרך אותם ספקים שדיברתי קודם.

<פרץ וזאן: זה הציר המרכזי.

<פרץ וזאן: לגבי חוגי מדע ודרכי התקשרות, גם זה מאגר שהועלה לאתר במשרד המדע.

<פרץ וזאן: מרכז חונכויות מדע - אני רוצה לומר פה שבשנת העבודה 2017 שילשנו את התקציב של חונכויות בזכות גם תמיכה של האוצר שמאוד מאמין בפרויקט הזה וכמובן שגם אנחנו.

<פרץ וזאן: זה עלה מ-5 מיליון ל-15 מיליון, מגדיל באופן משמעותי את כמות הסטודנטים שיכולים לזכות במלגה של חונכות ומגדיל באופן משמעותי את היכולת שלנו להשפיע על תלמידים ברחבי הארץ להעלות את הציונים שלהם בתחומי המדע.

<פרץ וזאן: תחומי המחקר שבתמיכת המשרד, גם הם פורסמו, וועדות המועצה הלאומית למחקר ופיתוח, מה שנקרא המולמו"פ, גם המחקרים הללו מפורסמים באתר.

<פרץ וזאן: הקניית כלים דיגיטליים - דיברנו על להב"ה.

<פרץ וזאן: הנה, שמנו איזה שקף נפרד.

<פרץ וזאן: גם זה עלה למאגר המידע הממוחשב של המשרד.

<פרץ וזאן: הנגשת מידע מדעי מורכב - פרויקטים נוספים של המשרד בתחום ההנגשה - מעבר לאתר האחוד gov.il.

<פרץ וזאן: עד עכשיו המשרד לא היה באתר gov.il.

<פרץ וזאן: עבר לזה לאחרונה.

<פרץ וזאן: יש לנו אתר נפרד לתחום החלל, גם פייסבוק נפרד בתחום החלל.

<פרץ וזאן: יש לזה עניין רב.

<פרץ וזאן: הרמנו תערוכה בנתב"ג של 57 פיתוחים ישראלים מאז קום המדינה שהשפיעו על העולם כולו.

<פרץ וזאן: אחר כך עשינו גם ספר מהתערוכה הזאת.

<פרץ וזאן: זה גם מופיע במאגר של המידע של המשרד, את התמונות שנבחרו.

<פרץ וזאן: יש ביקוש עצום לספר הזה ברחבי העולם.

<פרץ וזאן: תקשורת – ייזום כתבות בנושאי מדע בעלי עניין ציבורי רחב.

<פרץ וזאן: גם הדברים הללו יהיו במאגרי מידע.

<פרץ וזאן: חוגי מדע ו"סל מדע" פתוח ונגיש לציבור.

<פרץ וזאן: אמרתי כבר שהרבה מאוד חברי כנסת מהמגזר הערבי התעניינו לדעת מה נתח של חלקם של המגזר הערבי, ויצאו מאוד שבעי רצון מהתוצאות.

<פרץ וזאן: אירועי מדע – מוסדות המחקר ומוזיאוני מדע פותחים דלתות לציבור לחשוף את העשייה המדעית.

<פרץ וזאן: פרויקטים נוספים של המשרד – "סל מדע", דיברתי תוך כדי.

<פרץ וזאן: אני רוצה לומר שבשנה הראשונה, בשנת 2016, ניגשו 175 רשויות.

<פרץ וזאן: בשנה השנייה, שזה עכשיו, ב-2017-2018 ניגשו 215 רשויות במדינת ישראל על מנת לזכות בתוכנית הזאת שנקראת "סל מדע".

<פרץ וזאן: אנחנו מאוד גאים שכבר בשנה השנייה שאנחנו משיקים, כמעט רוב רובם של הרשויות במדינת ישראל ניגשו לקול קורא הזה.

סתיו שפיר: וכמה קיבלו?

<פרץ וזאן: סך הכול התקציב, כמובן שמותנה בפרמטרים שאמרתי, מותנה בסוציו אקונומי, מותנה בגודל אוכלוסייה, אבל סך הכול התקציב שאנחנו מדברים, מתקציב של 30 מיליון בהתחלה עלינו ל-40 מיליון ויש לנו כוונה לעלות גם בשנים הבאות, כי אנחנו רואים את ההצלחה האדירה של הכלי הזה וכמה זה משפיע וכמה הרשויות מעוניינות בקידום תחום המדע והנגשתו לאוכלוסייה מעבר לשעות הלימודים הפורמליות.

<פרץ וזאן: אנחנו רואים בזה כלי חשוב.

סתיו שפיר: החלוקה היא דיפרנציאלית?

<פרץ וזאן: החלוקה היא דיפרנציאלית על פי מדדים, פרמטרים שמשרד המדע קבע.

סתיו שפיר: אז איך החלוקה היא לפי אזורים בארץ?

<פרץ וזאן: זה לא לפי אזורים בארץ, זה כל ישוב.

סתיו שפיר: כן, הבנתי, אבל בסוף כשאתה אוסף את כל היישובים, אז כמה מקבלים בגליל ובגולן?

סתיו שפיר: כמה מקבלים במרכז?

<פרץ וזאן: אפשר לפלח את זה לכל דבר ואם תרצי, גם את זה כמובן אפשר להגיד.

<פרץ וזאן: אני הגעתי לפה מוכן עם הנתונים של המגזר הערבי.

<פרץ וזאן: מכיוון שכבר נשאלנו על זה כל כך הרבה פעמים, אני מכיר אותם, לכן התייחסתי לזה, אבל אין בעיה.

<פרץ וזאן: כל היישובים ניגשים.

<פרץ וזאן: גם אפשר לקבל של המגזר החרדי, שגם הם מתעניינים ב"סל מדע".

סתיו שפיר: איפה מפורסם כמה קיבלו?

<פרץ וזאן: אנחנו פרסמנו את זה.

<פרץ וזאן: אנחנו יכולים להעביר את זה.

סתיו שפיר: פרסמנו את זה כבר?

סתיו שפיר: זה באתר?

<פרץ וזאן: לא, אמרתי שלשנת 2018 זה יפורסם.

<פרץ וזאן: כשאמרתי מה יהיה מפורסם ב-2018, ציינתי גם את זה.

<ליבי עוז: תוכנית חדשה.

סתיו שפיר: אוקי, ולגבי השנה הקודמת?

<פרץ וזאן: לגבי השנה הקודמת, אין לנו פרסום באתר.

סתיו שפיר: למה?

<פרץ וזאן: אנחנו הולכים לעשות את זה.

<פרץ וזאן: אנחנו גם שאלנו למה.

סתיו שפיר: אתם אמורים לפרסם את חלוקת התמיכות.

<פרץ וזאן: אין לנו בעיה לפרסם שום דבר, אני אומר את זה שוב.

<פרץ וזאן: תקבלי את כל היישובים במדינת ישראל שקיבלו "סל מדע" וכמה הם קיבלו ב-2016 וכמה הם אמורים לקבל ב-2017.

<פרץ וזאן: זה אמורים, כי תלוי בסוף בביצוע שלם.

סתיו שפיר: 2017?

<פרץ וזאן: זה הולך מ-1 בספטמבר עד 30 באוגוסט.

<פרץ וזאן: זה כל שנת הלימודים, לכן זה חוצה שנה, חוצה שנת תקציב.

<פרץ וזאן: אני אומר 2017-2018, 2016-2017.

סתיו שפיר: הבנתי.

סתיו שפיר: שוב, לגבי נתוני התמיכות שלכם, אפשר לקבל אותם כאן?

סתיו שפיר: העובדה שנתוני התמיכות מ-2016 לא פורסמו זה דבר חריג ביותר.

סתיו שפיר: כל משרדי הממשלה מפרסמים את התמיכות שלהם.

<פרץ וזאן: זה כלי חדש.

סתיו שפיר: 2016?

<פרץ וזאן: התחלנו ב-2016.

<פרץ וזאן: את מדברת על "סל מדע"?

סתיו שפיר: תמיכות בכלל.

<ליבי עוז: הכול מפורסם באתר.

<ליבי עוז: נכון, לא מפורסם בצורה של טבלה, אבל כל המבחנים - - -

סתיו שפיר: לא המבחנים, רשימת התמיכות, כל העמותות, הארגונים, רשויות, כל מי שנתמך על ידכם בשנת 2016.

<ליבי עוז: פרסמנו עד איזושהי תקופה ובאיזשהו שלב באמת הפסקנו לעדכן מחוסר מודעות.

סתיו שפיר: עד איזו תקופה?

<ליבי עוז: עד 2016.

סתיו שפיר: אין 2016.

<ליבי עוז: אוקי, אבל לאור באמת זה שהסבת את תשומת ליבנו, אנחנו נעדכן את זה בצורה מסודרת.

סתיו שפיר: אבל אני לא הראשונה.

סתיו שפיר: יש לכם גם שאילתה שהתקבלה בנושא הזה.

סתיו שפיר: ידעתם שאתם לא מפרסמים את זה.

<ליבי עוז: זה יתוקן.

סתיו שפיר: את עונה לי עכשיו בכובעך כממונה על חופש מידע או דוברת?

<ליבי עוז: קודם כול גם ממונה על האתר.

<ליבי עוז: הבקשה הזו של העמותות, מכיוון שהייתי בחופשת לידה, לומר את האמת, אז - - -

סתיו שפיר: מזל טוב.

<ליבי עוז: זה לא עלה ברדאר שלי.

סתיו שפיר: כן, אבל תראי, אני יושבת מול האתר שלכם.

סתיו שפיר: הפעם האחרונה שאתם פרסמתם זה ב-2015.

סתיו שפיר: אנחנו לא מדברים פה על עיכוב של כמה חודשים.

סתיו שפיר: כבר הסתיימה שנת 2017 ואנחנו לא יודעים מה התמיכות שלה, אז לא לפרסם מ-2016?

סתיו שפיר: אין לי היום שום דבר.

סתיו שפיר: אם אני רוצה לדעת במה שאתם משקיעים כסף, והפרויקטים שלכם נשמעים פשוט דבר מדהים.

סתיו שפיר: אני קצת מקנאה.

סתיו שפיר: אתם יכולים לקום בבוקר ולהתעסק בחלליות ובמאיצי חלקיקים.

סתיו שפיר: זה מדהים באמת, אבל כשאני רוצה לראות במה אתם משקיעים כסף ואיזו עמותות קיבלו מכם כסף ועל מה באמת אנחנו, הציבור, שילמנו מכספי המיסים שלנו, אין לי שום דבר לקבל את המידע הזה.

סתיו שפיר: זה לא אמור להיות משהו שאת מחכה לשאילתה כדי לענות עליו.

סתיו שפיר: זה אמור להתפרסם באופן אוטומטי בלי שום סינון שלכם.

סתיו שפיר: אין לכם שום עבודה לעשות, אז פשוט צריך כמו שהוא, להתפרסם.

<פרץ וזאן: אוקי, אנחנו מטפלים בזה כמו שאמרה ליבי.

<פרץ וזאן: זה יעלה לאתר.

<ערן כרמון: זה בתוכנית העבודה של 2018 - - -

סתיו שפיר: לא, לא, זו לא תוכנית עבודה.

סתיו שפיר: סליחה, זה צריך לעלות לאתר היום.

סתיו שפיר: עכשיו כשזה בא לתשומת ליבכם, את המידע יש לכם, הוא לא דורש עריכה.

<פרץ וזאן: נכון.

סתיו שפיר: הוא פשוט יכול לעלות לאתר היום ובבקשה תשלחו אותו גם לוועדה.

<יגאל מסיקה: אפשר להגיד משהו?

סתיו שפיר: כן, בבקשה, תציג את עצמך.

<יגאל מסיקה: אני יגאל מסיקה, רכז נגישות.

<יגאל מסיקה: אני תומך בכל ארגוני הנכים בארץ.

<יגאל מסיקה: עצמאי, לבד.

<יגאל מסיקה: יש פה דבר פשוט.

<יגאל מסיקה: חופש המידע, אנחנו צריכים לקבל ממועצות, מרשויות מקומיות.

<יגאל מסיקה: פה כתוב "הרשויות הציבוריות לא משתפים פעולה".

סתיו שפיר: איפה כתוב לך?

סתיו שפיר: מאיפה אתה מקריא לי?

<יגאל מסיקה: מהמצגת שלהם.

<פרץ וזאן: לא, זה חלק - - -

<יגאל מסיקה: אדוני, אני לא עשיתי את המצגת.

<יגאל מסיקה: זו המצגת שלכם.

<פרץ וזאן: אני אומר לך מה שכתוב.

<פרץ וזאן: מה שאתה מקריא זה מצגת שלנו, אבל זה לקוח מתוך גזיר של עיתון, ששם דווקא צוין משרד המדע.

<יגאל מסיקה: אתה ציינת כמה רשויות מקומיות קיבלו מידע לפרסם.

סתיו שפיר: מה שאתה מסתכל עליו זו הכתבה מהמרקר.

<יגאל מסיקה: כשאני מגיש בקשה לרשות מקומית על מידע, אני צריך לקבל את זה .

סתיו שפיר: כן, אתה צודק לחלוטין, אבל יש לך שאלה למשרד המדע?

<יגאל מסיקה: השאלה היא שאני מרגיש, עיריית חיפה, עיריית נתניה - - -

סתיו שפיר: אדוני, אתה צודק.

סתיו שפיר: אנחנו עושים פה דיונים בנפרד על רשויות מקומיות.

סתיו שפיר: הדיון היום הוא על משרד המדע, הוא לא על רשויות מקומיות.

<יגאל מסיקה: אבל שלא יציינו דברים כאלה.

סתיו שפיר: זה משהו מתוך כתבה.

סתיו שפיר: אני מבינה את הבלבול.

<יגאל מסיקה: מידע על חופש הוא צריך להיות כללי.

סתיו שפיר: נכון.

סתיו שפיר: אתה מוזמן להעביר אלי כל שאילתה שאתה פנית לרשות מקומית ולא קיבלת תשובה.

סתיו שפיר: אנחנו עורכים בשבועות הקרובים ישיבות עם רשויות מקומיות.

<יגאל מסיקה: אתה מעביר לך.

<יגאל מסיקה: מקובל.

סתיו שפיר: תעביר לי.

סתיו שפיר: תודה.

<יגאל מסיקה: אפשר לקבל את המצגת?

<יגאל מסיקה: תודה רבה לכם.

<מוחמד קדח: אני מחזיר אתכם לנושא של תמיכות.

<מוחמד קדח: הנושא הזה מאוד חשוב.

<מוחמד קדח: כרקע אני אספר שהחובה הזאת מעוגנת, חובה לפרסם את התמיכות, כולל שם הגוף הנתמך ואת הסכום שהוא קיבל.

<מוחמד קדח: היא קיימת בתקנות חוק חופש המידע וצריך לפרסם בדוח השנתי.

<מוחמד קדח: אני עיינתי תוך כדי הדיון בדוח השנתי שפורסם ב-2016.

<מוחמד קדח: ראיתי שפורסמו כנראה חלק מהתמיכות.

<מוחמד קדח: כתוב פה שתמיכות ניתנו ב-2016, סך הכול 36 מיליון שקלים למרכזי מחקר ופיתוח.

<פרץ וזאן: ציינתי את זה גם בסקירה, המו"פים.

<מוחמד קדח: לזה הכוונה, כל התמיכות?

<פרץ וזאן: כן, זה המו"פים.

<פרץ וזאן: מו"פים - - - בקריית שמונה למשל, אני יכול להגיד לך את המספרים גם בעל פה כי אני מכיר אותם, אז יכולה להיות טעות של כמה מאות אלפי שקלים, אבל זה בגדול במספרים.

<פרץ וזאן: מו"פ - - - זה 20 וקצת מיליון שקל.

<פרץ וזאן: המו"פים האחרים, מכיוון שהוא נקרא "מגה מו"פ", המו"פים האחרים שציינתי אותם, מהצפון ועד הדרום, אלה המו"פים הנתמכים וזו תקנת תמיכה שוויונית.

<פרץ וזאן: אין שום בעיה לפרסם את הסכומים שהמו"פים קיבלו ממשרד המדע במסגרת תקנת התמיכה למו"פים.

<פרץ וזאן: שום בעיה עם זה.

<מוחמד קדח: כתוב פה מו"פ הגולן, מו"פ אגודת הגליל, מו"פ המשולש וכו', אז כנראה שזה חלקי ולא מלא.

<מוחמד קדח: אני מבין שהיה פרסום.

<פרץ וזאן: כמה רשום, 30 מיליון שקל?

<מוחמד קדח: 36 מיליון שקל.

<פרץ וזאן: זה לא חלקי, זה מידע מלא.

<פרץ וזאן: זה פחות או יותר הסכום שהמו"פים קיבלו בשנה הזאת, כל המו"פים, כולל המגה מו"פ של קריית שמונה שהוא מקבל 50% מכל יתר המו"פים.

<פרץ וזאן: זה מה שהמו"פים קיבלו.

<פרץ וזאן: זה מידע מלא.

<פרץ וזאן: אם תרצה את החלוקה לפי מו"פים, מכיוון שזו תקנה תחרותית ושוויונית, אשמח להעביר לך את זה.

<מוחמד קדח: בדוח השנתי.

סתיו שפיר: לא להעביר.

סתיו שפיר: הדברים האלה צריכים להיות מפורסמים באתר שלכם לכל הציבור.

<פרץ וזאן: אוקי.

<פרץ וזאן: משרד המדע והטכנולוגיה רואה בהנגשת מידע לציבור ושקיפות, יעד ציבורי מהמעלה הראשונה ואנחנו מברכים על עבודת הוועדה בראשותך.

<פרץ וזאן: אני חושב היא מקדמת את התחום של חופש המידע והנגשת המידע לציבור, במלואו.

<פרץ וזאן: כמשרד שמקדם טכנולוגיה, אנחנו מאמינים בהנגשת מידע בצורה מקובלת ודיגיטלית ככל שניתן על מנת שהציבור יוכל אפילו לעבד את המידע כרצונו.

<פרץ וזאן: זה היעד של המשרד.

<פרץ וזאן: שמנו לכם פה גם מה עשינו וגם מה אנחנו הולכים לעשות.

<פרץ וזאן: המצב היום הוא בסדר גמור, אני לא אומר מאה אחוז, אני לא אומר שהגענו ליעד המלא.

<פרץ וזאן: אנחנו בדרך.

<פרץ וזאן: אנחנו נגיע לשם.

סתיו שפיר: עוד כמה שאלות בבקשה.

סתיו שפיר: אחת, אתה מפרסם את הלו"ז שלך היום כמנכ"ל?

<פרץ וזאן: לא.

סתיו שפיר: אתה מתכוון לפרסם?

<פרץ וזאן: אם את רוצה אותו, אני אשמח לפרסם.

סתיו שפיר: כן, אני אשמח.

סתיו שפיר: המנכ"ל הקודם פרסם, אני חושבת.

<פרץ וזאן: לא נדרשתי, לא התבקשתי.

<ליבי עוז: אנחנו מוסרים לבקשת הרשות לחופש מידע.

<ליבי עוז: ל-2017 יש לנו - - -

סתיו שפיר: אין שום צורך לחכות לבקשות חופש מידע.

סתיו שפיר: אפשר לפרסם דברים באופן יזום.

סתיו שפיר: זה חוסך לאנשים הרבה כסף ומשאבים.

<פרץ וזאן: לא נדרשתי.

<פרץ וזאן: הלו"ז שלי פתוח ואין שום בעיה, אני אשמח מאוד.

<פרץ וזאן: אין שם דברים שאני צריך לצבוע.

סתיו שפיר: מעולה.

סתיו שפיר: לא חשדתי שאתה הולך לחתונות ואירועים פוליטיים.

<פרץ וזאן: אני הולך לחתונות.

סתיו שפיר: זה טוב כמובן.

סתיו שפיר: אם מתחתנים, זה טוב.

סתיו שפיר: כמה משקיע המשרד בפרסום פעילות המשרד ברדיו, בטלוויזיה, בפרסומות בכלל?

<ליבי עוז: באיזו שנה?

סתיו שפיר: 2017, נגיד.

<ליבי עוז: תקציב הפרסום הכולל שלנו כולל פרסומי חובה, ב-2017 – 2 מיליון.

<סמדר אונה: אנחנו לא יודעים שזה קיים.

<ליבי עוז: כל תקציבי הפרסום - - -

סתיו שפיר: דרך לפ"ם?

<ליבי עוז: כן.

סתיו שפיר: אוקי, כלומר לכל הפרסומות לכנסים?

סתיו שפיר: כל הדרך לפה שמעתי ברדיו את אופי אקוניס.

<פרץ וזאן: כל הדרך?

סתיו שפיר: כל הדרך.

<פרץ וזאן: עד כמה שאני שמעתי, חצי דקה.

<פרץ וזאן: את גרה פה מעבר לכביש?

סתיו שפיר: לא, היינו בפקק שעה וחצי.

סתיו שפיר: שמעתי אותו שלוש פעמים.

<ליבי עוז: כל הפרסומות הם לאירועים שהם פתוחים לציבור הרחב ללא תשלום.

<ליבי עוז: המטרה היא שאנשים ידעו על האירועים ויגיעו, כי אלו אירועים להנגשת מדע או חלל, במקרה שיש שבוע חלל.

<פרץ וזאן: אני רוצה לומר לך משהו.

<פרץ וזאן: כשאנחנו עושים "ליל מדענים", שבכל האוניברסיטאות פותחים את השערים, מכניסים את הקהל הרחב בלילה ל"ליל מדענים" ויש פרסומים, מגיעים בסוף 70,000 איש בלילה אחד לבקר באוניברסיטאות ואנחנו איתם עושים את "ליל המדענים".

<פרץ וזאן: אני חושב שזאת הצלחה אדירה.

<פרץ וזאן: צריך להסתכל בסוף על השורה התחתונה.

<פרץ וזאן: זאת הצלחה מסחררת ואני מבקר ב"ליל המדענים" כל פעם באוניברסיטה אחרת.

<פרץ וזאן: זה מפליא לראות אנשים.

<פרץ וזאן: השנה זה היה ערב לפני ערב ראש השנה.

סתיו שפיר: הכול נהדר.

סתיו שפיר: אתה חושב שזה תודות לזה שהם שמעו את השר מזמין אותם ברדיו?

<פרץ וזאן: באמצעות השיווק אתה מנגיש את המידע לציבור.

<פרץ וזאן: הציבור יודע יותר אודות האירועים הללו ובעקבות זה אתה משיג חשיפה יותר גבוהה והתוצאות בשטח מראות את זה.

סתיו שפיר: היה אפשר גם לתת למדעניות נשים, צעירות למשל, גם לככב בפרסומות האלה ואז אולי היה מושך נשים למדע.

<ליבי עוז: עשינו קמפיין כזה בכיכוב של שתי מדעניות צעירות.

<ליבי עוז: הראינו את העבודה שלהן בדקה דחוסה בטלוויזיה וזה היה מאוד יפה.

סתיו שפיר: אוקי.

סתיו שפיר: שבוע החלל בירושלים, היה הביטול שלהם בגלל שנבחרו מקומות לא כשרים?

<פרץ וזאן: אנחנו היינו רוצים שלאירועים שאנחנו יוזמים ומבצעים יגיעו כל האוכלוסיות.

<פרץ וזאן: אנחנו לא רוצים למדר ולא רוצים למנוע ממישהו שרוצה להגיע, מכל דת, מין, וכל מי שרוצה, שהוא יוכל להגיע לאירוע במידה והוא החליט שהוא רוצה להגיע לאירוע.

<פרץ וזאן: הייתה לנו איזושהי בעיה בפרסום.

<פרץ וזאן: היה איזשהו ערב שעשינו בפאבים לאירוע החלל או במועדונים על מנת לחשוף באמת במקומות.

<פרץ וזאן: היום זה מאוד מקובל.

סתיו שפיר: נכון, רעיון מקסים.

<פרץ וזאן: זה באמת רעיון מצוין.

<פרץ וזאן: זה יפה מאוד.

<פרץ וזאן: על חלק מן המקומות היו תלונות שזה מקום לא כשר.

<פרץ וזאן: אנחנו חושבים, אני אומר לך את זה בצורה הכי - - - .

<פרץ וזאן: לא כל אחד, וזה לא משנה, כל אחד עכשיו, אם הוא דתי או לא דתי.

<פרץ וזאן: משרד המדע חושב כשהוא משקיע כספים על מנת לחשוף אירועי לקהל הרחב, אנחנו צריכים לוודא שכל הקהל הרחב ללא הבדל דת, גזע ומין או השקפת עולם או אני לא יודע מה, יוכל להגיע.

<פרץ וזאן: יצא שבאירועים הללו היה איזה מקום או שניים שלא היה להם כשרות ולכן נאלצנו להזיז אותם כדי לאפשר לכל האוכלוסייה להגיע.

<פרץ וזאן: כמו שאת מאמינה בשקיפות, אני מאמין גם בשקיפות ואני אומר את זה פה בצורה חדה וברורה.

<פרץ וזאן: עשינו במקום שהוא לא כשר, קיבלנו פידבקים שאנחנו לא יכולים להגיע וחשבנו שזה לא נכון שלאירוע ציבורי מטעם המדינה, מטעם משרד המדע, האוכלוסייה לא יכולה להגיע.

<פרץ וזאן: בלי להיכנס פה עכשיו לדעות אלה ואחרות, חשבנו שזה לא נכון והזזנו את זה למקומות אחרים על מנת לאפשר לכולם להגיע.

<סמדר אונה: שאפו ענקי על השנה.

<סמדר אונה: פרסמתם את זה באוניברסיטת תל אביב ואני כנכה תמיד מבררת אם האירוע נגיש לנכים.

<פרץ וזאן: אני השנה בחרתי לבקר באוניברסיטת תל אביב.

<פרץ וזאן: היה אירוע מצוין.

סתיו שפיר: דבר אחרון, יש לכם נתונים על שיעור הנשים במקצועות טכנולוגיים היום?

סתיו שפיר: יש לכם מחקר כזה?

<פרץ וזאן: היה בוועדה למעמד האישה, הות"ת הציג את הנתונים האלה ושם אני למדתי כמה מצבן של הנשים במשרות הבכירות, באוניברסיטאות, הוא גרוע, אבל זה בכל העולם.

<פרץ וזאן: זה לא מעודד.

<פרץ וזאן: אנחנו רוצים שבישראל המצב ישתנה.

<פרץ וזאן: אנחנו לא אחראים על כל העולם, אני רק אומר, בכל העולם זה סדר גודל של 10% מהמשרות הבכירות באוניברסיטאות שמאוישות על ידי הנשים ואפילו פחות מזה, נדמה לי 8% או 9%.

סתיו שפיר: הן גם מרוויחות עדיין פחות כסף גם במשרות האלה.

סתיו שפיר: לגבי שילוב חרדים וחרדיות?

<פרץ וזאן: לגבי שילוב חרדים, אנחנו משקיעים גם בשילוב חרדים גם דרך "סל מדע", גם דרך פרויקט להב"ה שנמצא בשכונות חרדיות.

סתיו שפיר: לא, אבל לגבי מספרים.

סתיו שפיר: אני שואלת אם יש לכם כזה מחקר.

<פרץ וזאן: יש לנו את הנתונים של פעילות חרדית.

<פרץ וזאן: אנחנו נוכל להעביר.

<פרץ וזאן: אנחנו אפילו מסייעים ועושים את זה לקורסים של חרדים על מנת להגביר את היכולת שלהם להשתלב בשוק העבודה.

סתיו שפיר: אוקי.

סתיו שפיר: טוב, יש שאלות נוספות?

סתיו שפיר: מוחמד, רצית להעיר משהו בהקשרים אחרים?

<מוחמד קדח: סך הכול בקשות, לא מדובר בהיקף גדול.

<מוחמד קדח: יתר החובות מבוצעים.

<מוחמד קדח: אין הרבה מה להוסיף מעבר למה שנאמר כאן.

<סמדר אונה: יש לי כמה שאלות.

<סמדר אונה: יסלחו לי הצעירים פה, אבל לפני עשרים וחמש שנה היה פרויקט של משרד החינוך שנקרא "מחר 98".

<סמדר אונה: כשאני שומעת היום מה משרד המדע עושה, למעט החלק של החלל, זה בדיוק אותו דבר מה ש"מחר תשעים ושמונה" עשה.

<סמדר אונה: אני במקרה אז עברתי לגליל, היינו פרויקט פיילוט.

<סמדר אונה: הייתי מעורבת בתוך הדברים וכו'.

<סמדר אונה: היה אז תקציב ל"מחר 98", יותר גדול ממשרד החינוך.

<סמדר אונה: אני שואלת את עצמי כשאני יושבת, ואני חושבת שאתם עושים עבודה נפלאה, רק יש בעיה אחת.

<סמדר אונה: אני לא מבינה למה זה צריך להיות כפל למשרד החינוך?

<סמדר אונה: זו צריכה להיות עבודה, גם הנושא של "מי גל".

<סמדר אונה: אני חברת קיבוץ איילת השחר, אני מכירה את המקומות האלה מעולה.

<סמדר אונה: מה עושה "מי גל" וכו', מה אז השתמשו ב"מי גל" ב"מחר 98".

<סמדר אונה: לדעתי עוד הייתי ילדה, אבל הוא אמור לזכור.

<סמדר אונה: זה באמת אחד הדברים המדהימים שיש בצפון.

<סמדר אונה: יש עכשיו, אני הזכרתי את זה בוועדה אחרת, את הפרויקט של "גליליון".

<סמדר אונה: איפה אתם משולבים בתוך הדברים שם בפרויקט של "גליליון"?

<סמדר אונה: שזה פרויקט של משרד החינוך וכו'.

<סמדר אונה: אני שואלת את עצמי, וזה לא אליכם כאליכם, אלא כתפיסה.

<פרץ וזאן: תודה.

<פרץ וזאן: אני רק אגיד לך ככה, אנחנו עוסקים בפעילויות שהן לא במסגרת החינוך הפורמלי.

<סמדר אונה: זה עדיין גם באחריות משרד החינוך.

<סמדר אונה: אני גם עבדתי שנים - - -

סתיו שפיר: אני אעיר שזו לא שאלה אליהם.

סתיו שפיר: אני מסכימה איתך שיש עודף משרדים בממשלה, שהיה אפשר לעשות את זה בצורה יותר יעילה.

סתיו שפיר: אנחנו דנים פה לא מעט על זה שמשרד החוץ, יש לו היום תחרות עם שישה משרדים נוספים ושהדבר הזה הוא גם בעייתי.

סתיו שפיר: זו באמת לא שאלה אליהם.

סתיו שפיר: אין להם דרך לענות על השאלה הזאת.

<סמדר אונה: שאלה נוספת היא דווקא לגבי להב"ה.

<סמדר אונה: בחשבון גס, כשהזכרתם את המספרים, ראיתי שבכל מרכז במשך חודש, 190 איש לומדים.

<סמדר אונה: היות הבנתם שאני פעילה בגליל, אני יודעת ששם משולבת הפעילות של להב"ה יחד עם הפעילות של הקשישים.

<סמדר אונה: מתוך הידיעה שלי, גם עבדתי במערכת של מערכת החינוך.

<סמדר אונה: לא צריכים ילדים ללמד, צריכים אולי ללמד את המורים.

<סמדר אונה: אני יזמתי בזמנו את הפרויקט.

<סמדר אונה: זה באמת לא החלק של להב"ה.

<סמדר אונה: הוא לא נועד לילדים גם עם מוגבלויות וכו' ובטח לא לנכים.

<סמדר אונה: הוא נועד בשביל האוכלוסייה הבוגרת שהם יכולים להיכנס לתוך הדברים.

<סמדר אונה: אני יודעת על עוד פרויקטים היום בגליל שקיימים במקביל, שחברות פרטיות יזמו, שימוש מובנה יחד עם הטלפונים.

<סמדר אונה: שאלו מקודם על המספרים וכו'.

<סמדר אונה: גם אם משתמשים בזה בגלל שמישהו נותן פה חינם, צריך לדעת למה עושים את זה, כי אם ילד, נער, לומד את כל הדברים האלה בבית ספר, למה הוא צריך לבוא ללהב"ה?

<פרץ וזאן: זה פרויקט שהייתי קורא לו יותר חברתי, מפרויקט שאני סופר בו ראשים, כמה לשעה וכמה לשעתיים וכמה ליום.

<פרץ וזאן: זה קודם כול בראש ובראשונה זה פרויקט חברתי בעיניי.

<פרץ וזאן: כך אני רואה את זה.

<פרץ וזאן: אם משקיעים, אפילו לוקחים קבוצה של ילדים שלא מקבלים את זה, מה לעשות, ממשרד כזה או אחר, ילדים עם מוגבלויות כאלה ואחרות ומשקיעים בשני ילדים יומיים, אני בעד.

<סמדר אונה: אבל אין ילדים "לא מקבלים".

<סמדר אונה: צריך להיות משרד החינוך.

<סמדר אונה: אני יודעת מה מקבלים שם, כי עבדתי במערכת, כולל בחינוך המיוחד.

<פרץ וזאן: אל תכעסי עלי.

<פרץ וזאן: בשטח.

<סמדר אונה: לא, תגידו לשר החינוך שייקח אחריות על הילדים שלך.

<פרץ וזאן: בשטח כאשר מנהל להב"ה פוגש ילד או באים אליו ילדים ללמוד, הוא לא מסתובב ברחוב ופוגש, באים אליו ורוצים לקבל אפילו שיעור אישי, אפילו שיעור פרטי, מצוין.

<פרץ וזאן: אפילו שאני רואה אנשים מוגבלים באים וגם מבוגרים וגם צעירים, איפה הם יקבלו את זה בחינם אם לא בלהב"ה?

<פרץ וזאן: איפה הם יקבלו שיעורים כאלה ובהנחה, ואין להם כסף להביא שיעורים פרטיים או מורים וכדומה.

<פרץ וזאן: מקבלים את זה שם.

<פרץ וזאן: אנחנו רואים בזה קודם כל גם פרויקט בתחום צמצום הפער הדיגיטלי, אבל בהחלט פרויקט חברתי.

סתיו שפיר: תודה.

<ערן כרמון: עוד מילה.

<ערן כרמון: זה שליבי תעלה את נושא התמיכות לאתר, בוודאי, אין ספק.

<ערן כרמון: אני רק רוצה להאיר לוועדה שיש אתר תמיכות של משרד האוצר שמפרט הכול ואפשר פה לראות, 2016, את כל הנתונים:

<ערן כרמון: אגודת הגליל - 2.4, מו"פ אזורי - 4.5, שמיר - 4.2.

<ערן כרמון: כל הנתונים האלה כן קיימים, זמינים.

<ערן כרמון: נכון שמבחינת ההוראות ומבחינת התקנות זה צריך גם אצלנו באתר, אבל הנתונים כן זמינים.

סתיו שפיר: של כל התמיכות בכל העמותות והארגונים?

<ערן כרמון: כל המשרדים כולם.

סתיו שפיר: לא, שלכם.

<ערן כרמון: כן, ודאי, זה פילוח המשרד שלנו.

סתיו שפיר: אז למה כשקיבלתם על זה שאילתה לא הצלחתם לענות עליה?

<ערן כרמון: לא יודע.

<ערן כרמון: אולי משרד האוצר מחביא את הדף הזה.

<ערן כרמון: אין לי מושג.

<ערן כרמון: זה במקרה פילוח נקודתי, חלקי.

סתיו שפיר: מה זאת אומרת חלקי?

<ערן כרמון: כל התמיכות של כל המשרדים לכל השנים, כמובן מי שנמצא ב"מרכבה".

<ערן כרמון: אנחנו הפיילוט של "מרכבה", אז אנחנו נמצאים שם מההתחלה.

<ערן כרמון: כל התמיכות של כל המשרדים, לכל השנים, לפי רשויות מקומיות, עמותות.

<ערן כרמון: ניתן שם להשיג את הפילוחים האלה.

<מוחמד קדח: אתר התמיכות הממשלתי קיים ואין על זה מחלוקת, אבל כדי להוציא את הנתונים האלה צריך להזין כמה פרמטרים, משרד התרבות בחיתוך כזה, בחיתוך אחר.

<מוחמד קדח: זה לא מבטל את החובה שבחוק חופש המידע.

<פרץ וזאן: אם אפשר להציע, אולי אפשר לקחת את כל הנתונים האלה, להוריד אותם בתוך אקסל אחד גדול ולבוא ולהגיד לציבור, חברים, בבקשה כל התמיכות של הממשלה, ואז לא נצטרך משרד המדע ומשרד התרבות והמשרד להגנת הסביבה - - -

סתיו שפיר: אין בעיה, אבל אני באמת לא מצליחה להבין את הסתירה.

סתיו שפיר: אחת השאילתות שלא עניתן עליה היא בדיוק שאילתה כזאת, ואת גם אמרת שבסוף הם התפשרו על מידע חלקי.

סתיו שפיר: באותו משרד מדברים אחד עם השני?

<ליבי עוז: הם צמצמו את ההיקף.

סתיו שפיר: השאילתה הייתה על תמיכות.

סתיו שפיר: אם התמיכות האלה מתפרסמות, מה הייתה הבעיה להעביר את המידע הזה לבקשת חופש המידע?

<ליבי עוז: זה היה באמצע 2016.

<ערן כרמון: יכול להיות שהוא רצה רזולוציה יותר נמוכה.

<ליבי עוז: כן, הם רצו כל מיני דברים.

<ליבי עוז: שוב, אני חושבת שדווקא את השאילתה הזאת קיבלנו בחופשת הלידה שלי.

<ליבי עוז: אני לא זוכרת אותה לפרטים.

<ליבי עוז: אני יכולה לבדוק, אבל ממה שאני הבנתי, הם רצו כל מיני דברים והתפשרו איתם לצמצם את ההיקף, כי הייתה פה עבודה מאוד גדולה.

סתיו שפיר: למה פרסום תמיכות זו עבודה גדולה?

סתיו שפיר: זה מה שאני לא מצליחה להבין.

סתיו שפיר: אתם מוציאים את הכסף.

סתיו שפיר: הכסף יצא, הוא עבר את כל התהליך כדי להיות מאושר.

סתיו שפיר: פשוט מפרסמים אותו.

<פרץ וזאן: אנחנו לא חוסמים שום מידע.

<פרץ וזאן: אני רוצה לומר משהו.

<פרץ וזאן: קודם כול, זה שהמידע פה, ואני רוצה להודות לערן שהוציא לנו את הנתונים, לראות שבאופן עקרוני למשרד אין שום כוונה לחסום שום מידע, ועובדה, הוא נמצא לפחות באתר של האוצר.

סתיו שפיר: אנשים לא צריכים לעשות עבודת בילוש כדי לקבל מידע.

<פרץ וזאן: את צודקת.

סתיו שפיר: או לעבור קורס של להב"ה כדי להצליח להגיע - - -

<פרץ וזאן: אני מסכים איתך במאה אחוז.

<פרץ וזאן: את צודקת.

<פרץ וזאן: מה שאני מנסה פה לומר, המידע הוא קיים.

<פרץ וזאן: זה חשוב שהמידע קיים ואנחנו לא מסתירים.

<פרץ וזאן: הדבר השני שאני רוצה לומר, יש לנו תוכנית והצגנו אותה פה, לשיפור נושא של העלאת נושאים שקשורים לחופש המידע, לאתר של המשרד, והדבר הזה נמצא בתוכנית העבודה של המשרד.

סתיו שפיר: תודה.

סתיו שפיר: קודם כול אני רוצה לברך אתכם על המחויבות שלכם גם כאן

סתיו שפיר: בפני הוועדה וגם המחויבות ההצהרתית.

סתיו שפיר: זה מאוד חשוב ואני חושבת שמשרד המדע והטכנולוגיה, שוב, כמו שאמרתי בהתחלה, כמי שאמון בין היתר על המשימה החשובה מאוד של להפוך את ה-Start-Up Nation למשהו שהוא מחוץ לגבולות של מעמד אחד ושל אזור אחד בארץ, אלא שבאמת כל המדינה שלנו תהיה Start-Up Nation ושכל ילד וילדה זוכים להזדמנות להיות חלק מהפלא הנהדר הזה וממקורות הגאווה הגדולים ביותר שיש לנו וגם כמובן מעבר לגאווה לאומית, מגישה אישית למידע על הזכויות שלו, מידע על מה עושה הממשלה בכסף שלו, מידע על הדברים שהוא זכאי להם ומידע על הכיוון שבו אנחנו הולכים.

סתיו שפיר: כל דבר שאזרח זכאי לו ואתם אמורים באמת להוביל את הדגל הזה בצורה הכי פשוטה.

סתיו שפיר: אתם אלה שמתמצאים ואמונים על כל תחום בטכנולוגיה.

סתיו שפיר: דברים כאלה כמו פרסום של נתוני תמיכות, פרסום של העברות של כספים, פרסום של מידע שאתם משיגים, מחקרים שהייתי מאמינה שיש לכם, כמו על מצב השילוב של נשים במקצועות טכנולוגיים, מצב שילוב של אוכלוסיות חרדיות, אוכלוסיות ערביות, פריפריה כמובן ומרכז.

סתיו שפיר: כל הדברים האלה, אני מצפה שהם יעלו לאתר.

סתיו שפיר: לא לחכות לבקשות חופש מידע, אלא פשוט לפרסם אותם.

סתיו שפיר: זה מידע חיוני.

סתיו שפיר: אחת המטרות הגדולות ביותר שצריכות להיות היום בפני מדינת ישראל, זה איך אנחנו משלבים יותר אוכלוסיות בתעסוקה, בעיקר את האוכלוסייה החרדית והערבית, ובשביל זה אנחנו צריכים לקבל את המידע כדי שנוכל לעבוד איתו.

סתיו שפיר: כך גם לגבי מידע על תוכניות שכבר השקעתם בהן.

סתיו שפיר: תוכנית כמו להב"ה שמושקעים עשרות מיליוני שקלים מדי שנה מאז 2001, הייתי מצפה שיהיה מונח כבר באתר התוצאות של התוכנית הזאת, כמה הצלחנו להגדיל את הנגישות לטכנולוגיה בפריפריה, כמה הצלחנו להגדיל את הנגישות לטכנולוגיה בקרב אוכלוסיות מיוחדות, אנשים עם מוגבלות, נשים, חרדים, ערבים וכל המגוון הקבוע שאנחנו מדברים בו.

סתיו שפיר: להם התוכנית הזאת נועדה.

סתיו שפיר: במה היא מצליחה, במה לא.

סתיו שפיר: אם היא לא מצליחה, אולי לא צריך את התוכנית.

סתיו שפיר: אם היא מצליחה ואם יש ביקוש יתר בקרב אוכלוסיות מיוחדות, אולי צריך יותר כסף לתוכנית הזאת, אבל בשביל זה צריך נתונים ואני מצפה שהם יהיו באתר ולא להמתין לבקשות למיניהן.

סתיו שפיר: על כל הדברים האלה לא קיבלנו נתונים וגם על זה צריך להגיד.

סתיו שפיר: קיבלנו נתונים על ההיקף הכללי של אנשים שמשתתפים בתוכנית.

סתיו שפיר: לא קיבלנו נתונים על שום דבר מתוך השאלות שלהן התוכנית אפקטיבית או לא, ועל זה אנחנו מצפים לקבל אותם בהקדם.

סתיו שפיר: בהתאם להתחייבות המנכ"ל אנחנו מבקשים פרסום של היומנים של השר ושל המנכ"ל.

<פרץ וזאן: לא, אני מתחייב על היומן שלי.

<ליבי עוז: גם של השר הולך להתפרסם.

סתיו שפיר: גם של השר.

<פרץ וזאן: בסדר, גם הוא הולך להתפרסם, אבל אני מתחייב על היומן שלי.

סתיו שפיר: נקווה שבשנה האחרונה הוקדשו יותר שעות לפעילות המשרד ולא לאירועים פוליטיים.

סתיו שפיר: זה התפקיד של שרי הממשלה ושל שליחי ציבור.

סתיו שפיר: דבר נוסף ומאוד חשוב.

סתיו שפיר: כידוע, נציבות שירות המדינה קבעה כי ממונה חופש מידע לא יכול להיות גם דובר המשרד בשל הסתירה המובנית שבין שני התפקידים.

סתיו שפיר: כמובן שבהוראות מעבר ובשל אילוצים מובנים אפשרה הנציבות כהונה בשני התפקידים במקביל במקרה שלכם, אבל ברור שמדובר באילוץ ולא במצב רצוי, בטח שלא מצב אידיאלי.

סתיו שפיר: אנחנו מבקשים לקבל עדכון על העבודה שנעשתה במשרד בשביל להפריד את תפקיד הדוברת מתפקיד ממונת חופש מידע.

סתיו שפיר: אין ספק שיש לכם כל כך הרבה דברים יפים לספר עליהם לציבור, ודברים נורא חשובים שאתם עושים, מעוררי השראה ממש שאפשר לספר, שצריך לספר לציבור.

סתיו שפיר: שני התפקידים פה הם תפקידים נורא חשובים והם לא יכולים להיות במקביל.

סתיו שפיר: התפקיד של הדוברות הוא תפקיד משמעותי.

סתיו שפיר: התפקיד של חופש מידע הוא קריטי.

סתיו שפיר: זה השירות המיידי שלכם לציבור כדי לפרסם מה אתם עושים.

סתיו שפיר: כדי לענות על פניית חופש מידע, לא יכול להיות שיהיו פה שיקולים דוברותיים ואנחנו מבקשים, כמו שכל התהליך שעוברים כל משרדי הממשלה, שהדבר הזה גם יקרה אצלכם.

סתיו שפיר: זה כמובן מבלי לערער על הנכונות שלך והעבודה הטובה שאת עושה.

סתיו שפיר: זה פשוט לא דברים שניתן לעשות במקביל.

סתיו שפיר: כמו כן, אנחנו מבקשים נתונים על חלקן של נשים, חרדים, ערבים, אנשים עם מוגבלויות בכל הפעילות של המשרד, לרבות תמיכות, התקשרויות וכו', ולפרסם אותם.

סתיו שפיר: גם להעביר לוועדה וגם לפרסם.

סתיו שפיר: גם אנחנו נפרסם אותם.

סתיו שפיר: אנחנו מבקשים נתונים ביחס לסכומי הכסף שהמשרד הוציא על תקציבי פרסום.

סתיו שפיר: אגב, יש לנו גם דיון על זה בשבוע הבא כאן בוועדה, דיון דחוף שביקשו מספר חברי כנסת, תוך התפלגות לפרסומות שבהן משתתף השר עצמו לעומת פרסומות שבהן הוא לא משתתף, ופילוח לפי מגזר ורשות מקומית, של תמיכות משרד המדע.

סתיו שפיר: אני מודה לכם מאוד.

סתיו שפיר: בהצלחה בעבודה החשובה והמאוד מעניינת שאתם עושים.

סתיו שפיר: באמת זכיתם.

סתיו שפיר: אנחנו נשמח לפרסם פה גם את המעקב אחר התיקונים.

סתיו שפיר: תודה.